qundao/data-zh-poetry huggingface dataset:
霁雪
作者：戴梓
朝代：清

彤云散玉满乾坤，万叠寒峰白照轩。村径瀰漫人寂寞，林峦愁惨月黄昏。梅花影断无归路，竹叶香浮且闭门。可惜冰天寒碛里，吟成白雪向谁言。
霪雨
作者：戴梓
朝代：清

霪雨暴何似，高天悬江河。江河流易竭，霪雨暴何多。四邻无完壁，洞观连滂沱。原□绝行役，城韨奔洪波。美人瘗泥淖，花片辞条柯。阴风遏霮䨴，寒入肤生螺。絺绤薄莫御，毡罽偎难过。泛泛见鸥鹭，青青无黍禾。稔歉岁勿卜，须发斑增皤。高堂与荆布，两地空烟蓑。只身阨羁旅，浮荡成愁窝。名山负良约，挥杯起长歌。
青
作者：戴梓
朝代：清

雨净高天碧汉虚，远山横翠照芳湖。黛眉拂月朝分柳，鬒发垂云夜倚梧。万选得钱人尽爱，十年磨剑影空孤。东皇驭转吹韶律，千里春风草又苏。
题十美图
作者：戴梓
朝代：清

云艳风香解语花，晴空庭苑斗春纱。巫山夜梦将寻遍，似有双峰隐暮霞。闹炒斜簪坠马盘，妆成都觉带痕宽。芳心相妒不相语，寂寞香肩倚画栏。
题十美图·其一
作者：戴梓
朝代：清

云艳风香解语花，晴空庭苑斗春纱。巫山夜梦将寻遍，似有双峰隐暮霞。
题十美图·其二
作者：戴梓
朝代：清

闹炒斜簪坠马盘，妆成都觉带痕宽。芳心相妒不相语，寂寞香肩倚画栏。
题山樵叠障图
作者：戴梓
朝代：清

每到临池忆旧游，笔端髣髴楚山秋。汨罗水急人何处，巫峡云深雨未收。拔地层峦猿叫啸，参天古木鸟钩辀。十年不到空衰鬓，孤负江干旧酒楼。
题布袋和尚
作者：戴梓
朝代：清

瞻彼布袋，其高如邱。袋内伊何，无物不收。时卧而枕，时渡而舟。浩浩弱水，载沈载浮。蛟龙勿侣，烟云是俦。一笑万古，坦腹何求。
题拥翠亭
作者：戴梓
朝代：清

窈窕搆孤亭，亭外环古木。晨揽四山云，暮集群鸟宿。暑气不能侵，秋风长谡谡。偶有幽人来，相携探幽谷。
题林刺史益长本裕小像
作者：戴梓
朝代：清

君耳聋，我目眇。鼎鼎百年相对老。造物生人原草草。无怪长饥不长饱。
题某翁画
作者：戴梓
朝代：清

解组归来赋遂初，素心相共是樵渔。长松伴我千年活，著就乾坤不老书。
题栖一僧骑鹿采芝小照
作者：戴梓
朝代：清

采芝不采薇，开士无长饥。骑鹿不骑马，飘然尘外者。若将芝鹿尽消除，撒手空身何事也。流水千万年，桃花千万树。妖冶与灵奇，终是著相处。不如高卧天台巅，一任浮云自来去。
题江村积雪图
作者：戴梓
朝代：清

雪满龙沙路不前，侧身塞北忆南天。萧森竹木黄兼绿，突兀云峦断复连。鱼买湖船寒浦外，酒酤山韨翠微边。何年为葺西溪屋，白□青裘一醉眠。
题画
作者：戴梓
朝代：清

四山烟霭覆空堂，琴面生潮砚墨香。新涨桃花三尺水，来人错认武陵乡。
题画
作者：戴梓
朝代：清

好山翻喜隔浮云，云里灵峦自暗分。栽得秋芳篱畔种，閒邀彭泽对斜曛。错把飞泉认玉虬，奔崖千尺夹亭流。閒居不见人来往，唯有浮云与白鸥。
题画
作者：戴梓
朝代：清

幽人乐山居，处处有茆屋。耕得陇头云，阴森傍溪木。但觉渔樵尊，不为簪缨束。短袂发长谣，西风乱秋竹。柳色亦何为，临风故窈窕。偶结离别情，多与烟波好。湖镜落云容，含灵动空皎。虑静物不移，孤情恣幽讨。
题画
作者：戴梓
朝代：清

影落平湖水镜清，长林老屋暮烟横。人休倦足临溪坐，鸟弄新声隔树鸣。柳丝织翠锁春山，田带平桥路几湾。放鸭船归渔艇去，落花无主水潺潺。
题画
作者：戴梓
朝代：清

春雨新晴长薜萝，好山增得翠微多。邻家应有初开酿，苔滑婆娑曳杖过。
题画
作者：戴梓
朝代：清

雨气远来秋，秋山傍碧流。板桥人不过，唯有白云流。丹壁耸高天，茆堂冷暮烟。杖藜归鸟下，丰度是遗贤。
题画·其一
作者：戴梓
朝代：清

好山翻喜隔浮云，云里灵峦自暗分。栽得秋芳篱畔种，閒邀彭泽对斜曛。
题画·其一
作者：戴梓
朝代：清

山若不出云，林峦少生趣。所以真宰心，常令云来去。羡彼变化姿，搆我离奇句。溪水亦多情，日漱云根树。
题画·其一
作者：戴梓
朝代：清

幽人乐山居，处处有茆屋。耕得陇头云，阴森傍溪木。但觉渔樵尊，不为簪缨束。短袂发长谣，西风乱秋竹。
题画·其一
作者：戴梓
朝代：清

影落平湖水镜清，长林老屋暮烟横。人休倦足临溪坐，鸟弄新声隔树鸣。
题画·其一
作者：戴梓
朝代：清

雨气远来秋，秋山傍碧流。板桥人不过，唯有白云流。
题画·其三
作者：戴梓
朝代：清

山色屹遥青，幽栖倚翠屏。鸟声纷睍睆，水气荡空灵。人老居诗伯，名高任酒星。清流容浣濯，何处问沧溟。
题画·其三
作者：戴梓
朝代：清

山色屹遥青，幽栖倚翠屏。鸟声纷睍睆，水气荡空灵。人老居诗伯，名高任酒星。清流容浣濯，何处问沧溟。正欲寻君去，相逢芦荻旁。襟期无俯仰，生计有农桑。柳白烟分翠，沙明草带香。尘寰曾不到，未敢说羲皇。
题画·其二
作者：戴梓
朝代：清

丹壁耸高天，茆堂冷暮烟。杖藜归鸟下，丰度是遗贤。
题画·其二
作者：戴梓
朝代：清

好山久不见，如与故人违。淡墨留清梦，閒吟送落晖。石分流水过，树合乱云归。欲傍前溪隐，亲来筑钓矶。
题画·其二
作者：戴梓
朝代：清

柳丝织翠锁春山，田带平桥路几湾。放鸭船归渔艇去，落花无主水潺潺。
题画·其二
作者：戴梓
朝代：清

柳色亦何为，临风故窈窕。偶结离别情，多与烟波好。湖镜落云容，含灵动空皎。虑静物不移，孤情恣幽讨。
题画·其二
作者：戴梓
朝代：清

错把飞泉认玉虬，奔崖千尺夹亭流。閒居不见人来往，唯有浮云与白鸥。
题画·其四
作者：戴梓
朝代：清

正欲寻君去，相逢芦荻旁。襟期无俯仰，生计有农桑。柳白烟分翠，沙明草带香。尘寰曾不到，未敢说羲皇。
题画二首·其一
作者：戴梓
朝代：清

抱道守一隅，脉脉自寻乐。行到懒云峰，坐看飞泉落。恍忽玉虬悬，千尺来天廓。素琴敛徽音，短言用斟酌。山色暝归途，疏烟纷漠漠。山到春深翠色多，风来香艳鸟来歌。欲寻高隐人何处，茆屋临岩护薜萝。
题画二首·其二
作者：戴梓
朝代：清

雨后乱泉流，生憎草木稠。山回疑路尽，云散觉岩秋。养拙应辞韨，居仙不在楼。愧他烟水际，长笛一扁舟。
题画四绝
作者：戴梓
朝代：清

灵峦如黛草萋萋，未雨先云漾碧溪。似我旧游曾到处，廿年尘土梦中迷。青葱相对鬓毛斑，高士幽招日往还。安得置身图画里，直投茆屋住溪山。翠微东去路横斜，草浅林深处士家。岁月不知人不老，閒随流水认桃花。崖悬古寺白云隈，松听龙吟水听雷。漫道山深人不到，虎踪才扫客还来。
题画四绝·其一
作者：戴梓
朝代：清

灵峦如黛草萋萋，未雨先云漾碧溪。似我旧游曾到处，廿年尘土梦中迷。
题画四绝·其三
作者：戴梓
朝代：清

翠微东去路横斜，草浅林深处士家。岁月不知人不老，閒随流水认桃花。
题画四绝·其二
作者：戴梓
朝代：清

青葱相对鬓毛斑，高士幽招日往还。安得置身图画里，直投茆屋住溪山。
题画四绝·其四
作者：戴梓
朝代：清

崖悬古寺白云隈，松听龙吟水听雷。漫道山深人不到，虎踪才扫客还来。
题画杂咏
作者：戴梓
朝代：清

襄阳具袍笏，拜石真成癫。閒来一泼墨，化作云与烟。历历数百载，望之如飞仙。我老不自养，力耕片石田。萧然坐草木，风雨欺穷檐。阴冥助柔翰，兴至挥数笺。时人苦不爱，将觅胭脂钱。
题画梅
作者：戴梓
朝代：清

香信初传岭外春，相看疑喜复疑颦。游踪尽过溪桥去，处处花枝胜美人。驴背寻诗过钓矶，满山松籁乱琼飞。閒情不管溪云笑，折得寒枝插帽归。
题画梅·其一
作者：戴梓
朝代：清

香信初传岭外春，相看疑喜复疑颦。游踪尽过溪桥去，处处花枝胜美人。
题画梅·其二
作者：戴梓
朝代：清

驴背寻诗过钓矶，满山松籁乱琼飞。閒情不管溪云笑，折得寒枝插帽归。
题画用励某生
作者：戴梓
朝代：清

丹桂香分月殿辉，锦城又折杏花归。少年得意无过此，且向芸窗急下帏。
题画罗汉·其一
作者：戴梓
朝代：清

溪水泠泠，石梁屹屹。电逐云奔，杖履安适。计口有二，计钵无一。入彼尘寰，何以乞食。不饮涧泉，不餐岭柏。一味真如，服之无斁。
题画罗汉·其七
作者：戴梓
朝代：清

茫茫大海，何为彼岸。险哉险哉，波涛浩瀚。鲸鲲若山，狰狞欲啖。委身从之，夫复何憾。一有失足，万劫莫办。我欲援之，回首一看。
题画罗汉·其三
作者：戴梓
朝代：清

承彼箕趺，岩岩石峙。謦欬当风，猿啼鹤唳。惊醒蛰龙，云蒸海沸。攫之不能，揉之不易。雷电翻空，震拔天地。当头一喝，收回钵内。
题画罗汉·其九
作者：戴梓
朝代：清

杖不自持，反付童子。童子如妖，摇唇弄齿。柴风欲焚，草霜欲死。纵有灵芝，亦不能起。嗟哉此躯，如水如纸。纸可千年，水弗能止。
题画罗汉·其二
作者：戴梓
朝代：清
体裁：四言诗

既无文字，何以书为。既无臭味，何以钵为。二老苍苍，相顾而𢼮。有草可藉，有树可依。皎皎白日，清风自吹。閒云无约，到处相随。
题画罗汉·其五
作者：戴梓
朝代：清

猛士贾力，视虎如豵。咤叱相向，毛血翻风。以彼衲子，称曰神通。考之古史，有人豢龙。龙且可豢，矧彼大虫。寓言引此，云西水东。
题画罗汉·其八
作者：戴梓
朝代：清

宝塔七级，其小如锥。掌中游戏，如同小儿。显此神通，犯彼清规。耸身入塔，发大光辉。照彻五部，宝网罗之。相索和南，草偃风吹。
题画罗汉·其六
作者：戴梓
朝代：清

偶逢一石，就之欲眠。岩草拥后，松风落前。西方东土，山隈海边。有此乐国，可以永年。如水出泉，清不费钱。梧桐一叶，临秋翩翩。
题画罗汉·其十
作者：戴梓
朝代：清

白云蒸蒸，高台层层。梧桐兔落，杨柳鸦惊。眼中幻境，岂我真形。四海五岳，宁无应声。忽发狮吼，震荡幽明。梦乎醒乎，是死是生。
题画罗汉·其四
作者：戴梓
朝代：清

合掌陈词，问以大道。大道伊何，嚷嚷闹闹。云过不滋，水流泥淖。道在理中，理为道盗。罗汉本领，恐不能到。敢问如来，不言而笑。
题画赠人
作者：戴梓
朝代：清

渺渺江帆映远花，花间新筑野人家。翠屏匝地乱峰出，白练浮天秋水斜。索句扶筇桥缓步，遣怀携瓮酒频赊。羡君得遂岩栖乐，变幻閒看早暮霞。
题画赠陈太史省斋
作者：戴梓
朝代：清

白云高高晴不开，南国溪山犹在哉。无端一别一万里，今喜风尘归去来。
题省斋小照
作者：戴梓
朝代：清

海立天无光。闽南才子弮空张。欲死不死生高堂。血心成碧人莫量。此身何必存文章。
题米家山
作者：戴梓
朝代：清

画中写出米襄阳，云气山光接缈茫。看去似曾经老眼，春深烟雨过钱塘。萧萧烟柳隐渔家，浅溆长桥钓艇斜。洲畔尚馀閒隙地，拟将结屋傍芦花。
题米家山·其一
作者：戴梓
朝代：清

画中写出米襄阳，云气山光接缈茫。看去似曾经老眼，春深烟雨过钱塘。
题米家山·其二
作者：戴梓
朝代：清

萧萧烟柳隐渔家，浅溆长桥钓艇斜。洲畔尚馀閒隙地，拟将结屋傍芦花。
题芦岸双蟹图
作者：戴梓
朝代：清

霜沈芦絮九秋天，寂寂平沙漠漠田。浅水有波随岸曲，野花无主为谁妍。墨痕带雨疑翻壁，笔势回空欲破烟。老眼展看生色喜，羡君黄甲手中悬。
题马
作者：戴梓
朝代：清

棱棱应自渥洼来，铁骨金羁汗血回。盛世升平无战斗，圉官閒却老龙媒。
题高桥酒肆壁
作者：戴梓
朝代：清

一山行尽一山来，山上荆围小韨开。怅望守烽人不见，怒潮空打弩台回。
饮胡将军宅
作者：戴梓
朝代：清

束蒿扫却庭前雪，捲帘延入天中月。将军脱剑披麟膏，笑指千山一千叠。妖童娥娥红粉妆，繁弦幺袅流清商。含情含态称霞觞，绣罗裙折双鸳鸯。无端肩上作掌上，轻身婀娜来昭阳。瞥惊忽落彩云乡，绿珠楼陨悲遗香。弓官虎士惊欲狂，酒徒词伯皆徬徨。须臾娇啭起青扬，春波帝子游潇湘。一斗一石饮不了，雾眼相看情愈好。生憎容剧夜珠明，柳枝欲把桃花恼。内中绿衣色更佳，歌残舞罢归谁家。惭余白发老无赖，梦里不知谁是他。
香秋海棠八绝
作者：戴梓
朝代：清

解释无香恨，高楼此一过。美人春不识，肠断意如何。渟涝明于镜，涓涓向夕波。窥窗清影现，鼓瑟写湘娥。国色应难并，开时鹊渡河。昨宵人乞巧，为尔堕金梭。挺艳肢横姹，含情媚拂娥。一心分四出，幽怨为谁多。卷叶亚青螺，开花鄙绛荷。不教春识得，雅韵在秋莎。只恐来青女，还宜护绛罗。婀娜娇若醉，不忍近摩娑。妩极愁翻入，怜深妒转多。吴宫留不得，只合伴秋荷。众卉开都尽，嫣香独此多。寄言春芍药，亭北漫吟哦。寂寂秋容媚，离离晚色和。相看情不接，我欲解烟蓑。
香秋海棠八绝·其一
作者：戴梓
朝代：清

解释无香恨，高楼此一过。美人春不识，肠断意如何。
香秋海棠八绝·其七
作者：戴梓
朝代：清

妩极愁翻入，怜深妒转多。吴宫留不得，只合伴秋荷。
香秋海棠八绝·其三
作者：戴梓
朝代：清

国色应难并，开时鹊渡河。昨宵人乞巧，为尔堕金梭。
香秋海棠八绝·其九
作者：戴梓
朝代：清

寂寂秋容媚，离离晚色和。相看情不接，我欲解烟蓑。
香秋海棠八绝·其二
作者：戴梓
朝代：清

渟涝明于镜，涓涓向夕波。窥窗清影现，鼓瑟写湘娥。
香秋海棠八绝·其五
作者：戴梓
朝代：清

卷叶亚青螺，开花鄙绛荷。不教春识得，雅韵在秋莎。
香秋海棠八绝·其八
作者：戴梓
朝代：清

众卉开都尽，嫣香独此多。寄言春芍药，亭北漫吟哦。
香秋海棠八绝·其六
作者：戴梓
朝代：清

只恐来青女，还宜护绛罗。婀娜娇若醉，不忍近摩娑。
香秋海棠八绝·其四
作者：戴梓
朝代：清

挺艳肢横姹，含情媚拂娥。一心分四出，幽怨为谁多。
鸟道杖藜
作者：戴梓
朝代：清

石磴霄悬一杖来，探奇何惜老还衰。芙蓉翠落千峰出，江海空明万里开。松柏倒垂龙蜿蜒，云霞俯视鸟低回。侧身莫上龙冈望，朔漠荒寒旅雁哀。
黄
作者：戴梓
朝代：清

色占中央地位尊，河流九曲欲穷源。春抽露柳垂条嫩，秋老霜林落叶繁。丛菊向篱邀羽士，腊梅横槛宴金门。换鹅书就人谁识，一卷荒城月影昏。
黄山秋猎
作者：戴梓
朝代：清

捲帐日初明，呜呜画角清。封狐经羽困，苍隼掠云轻。白草新开障，空台旧列营。夕阳连野烧，百里照襄平。
黑
作者：戴梓
朝代：清

独守空斋洗砚池，瓦铛髹几总相宜。云归古洞深潭杳，月落疏林曲径迷。枕上味甜怜醉后，鬓边影好忆年时。征衣尽被京尘化，枉向人间泣素丝。
龙石观莲
作者：戴梓
朝代：清

菡萏照芳洲，奇云四野浮。逍遥龙石上，彷佛虎林游。新柳牵长荇，深蒲隐素鸥。望中人不见，谁与弄轻舟。
王烈女词
作者：戴楠
朝代：清

青邑南属山呼庄，岁在己亥愆雨旸。我向父老询其故，父老欲言慨以慷。皆言王家烈女事，或者冤魂招灾异。烈女及笄居空闺，讵料贱仆敢妄觊。撼泰山易撼女难，陡然白刃加颈寒。骂声不断头几断，尸僵怒气犹涌肝。父母归来惊欲倒，盗何人兮不见盗。但见女面凛如生，目光炬炯血染缟。是时凶贼走磨蚁，盘旋终不出数里。欲逃大辟思戕生，眼花觅井井无水。霹雳一声头上鸣，缧绁喧然疑鬼兵。就鞠惟可输真情，蝇营那许沽冰清。烈女之死死自甘，休将饥馑为女咎。变不失常大节全，祸即为福芳名久。假使此女遂夭桃，不过人间一贤妇。操箕帚，事姑舅，悠悠百年老杵臼，姓氏仍不出户牖。孰如今日树风声，廉顽立懦同电吼，名教纲常资不朽。嗟乎，烈女乎靖节之菊菊自香，荐绅先生多表扬。庶其增我桑梓光，庶其降我闾里祥。勿三年作旱，勿六月飞霜。从来天地之和气，皆人心正气所结。严将军头，嵇侍中血。张睢阳齿，颜常山舌。春夏蒸为时雨薰风，秋冬凝为甘露瑞雪。女字则菊心则莲，当死而死净洒然。吊唁语带血腥气，常言不离老庄诠。雀粪惧贻佛顶污，浪费笔墨惜花笺。余也扫除洗一切，澄心盥手致精专。敬思此女亦常耳，平日讵必异婵娟。不异而异在何故，毫厘仔细剖其端。千古大节惟一死，有意无意理相悬。意知有死死亦易，意不知死最难焉。此女悠悠寒闺里，我墉讵料鼠牙穿。何物宵小敢突入，闯然魑魅起眼前。刀光闪烁骂以敌，刀浅骂深红雨鲜。骂深刀深骂不断，头断骂独声曳蝉。吁嗟乎，异哉仓猝之间能若此，柔肠刚骨百炼坚。不期于死死遂死，上清接引天仙。彼严头嵇血张齿颜舌，轰轰烈烈光史编。吾谓诸公死皆意中事，祸患久矣苦纠缠。慷慨从容皆豫定，非同太急迫火煎。烈女之死出意外，歌赠漫剽文山篇。女乎女乎，此盖正气兼间气，偶出一奇动天地。否则理不明，冤不伸，阴有伏，阳有愆。胡为秋往夏来四郊多膏泽，而一抔土左右毗连犹吝滴涓。导扬和气赖鸿笔，笔补造化祝丰年。烈妇之烈，福我桑田。父老痛深泣如雨，滂沱不隔陌与阡。
王烈女词·其一
作者：戴楠
朝代：清

青邑南属山呼庄，岁在己亥愆雨旸。我向父老询其故，父老欲言慨以慷。皆言王家烈女事，或者冤魂招灾异。烈女及笄居空闺，讵料贱仆敢妄觊。撼泰山易撼女难，陡然白刃加颈寒。骂声不断头几断，尸僵怒气犹涌肝。父母归来惊欲倒，盗何人兮不见盗。但见女面凛如生，目光炬炯血染缟。是时凶贼走磨蚁，盘旋终不出数里。欲逃大辟思戕生，眼花觅井井无水。霹雳一声头上鸣，缧绁喧然疑鬼兵。就鞠惟可输真情，蝇营那许沽冰清。烈女之死死自甘，休将饥馑为女咎。变不失常大节全，祸即为福芳名久。假使此女遂夭桃，不过人间一贤妇。操箕帚，事姑舅，悠悠百年老杵臼，姓氏仍不出户牖。孰如今日树风声，廉顽立懦同电吼，名教纲常资不朽。嗟乎，烈女乎靖节之菊菊自香，荐绅先生多表扬。庶其增我桑梓光，庶其降我闾里祥。勿三年作旱，勿六月飞霜。从来天地之和气，皆人心正气所结。严将军头，嵇侍中血。张睢阳齿，颜常山舌。春夏蒸为时雨薰风，秋冬凝为甘露瑞雪。
王烈女词·其二
作者：戴楠
朝代：清

女字则菊心则莲，当死而死净洒然。吊唁语带血腥气，常言不离老庄诠。雀粪惧贻佛顶污，浪费笔墨惜花笺。余也扫除洗一切，澄心盥手致精专。敬思此女亦常耳，平日讵必异婵娟。不异而异在何故，毫厘仔细剖其端。千古大节惟一死，有意无意理相悬。意知有死死亦易，意不知死最难焉。此女悠悠寒闺里，我墉讵料鼠牙穿。何物宵小敢突入，闯然魑魅起眼前。刀光闪烁骂以敌，刀浅骂深红雨鲜。骂深刀深骂不断，头断骂独声曳蝉。吁嗟乎，异哉仓猝之间能若此，柔肠刚骨百炼坚。不期于死死遂死，上清接引天仙。彼严头嵇血张齿颜舌，轰轰烈烈光史编。吾谓诸公死皆意中事，祸患久矣苦纠缠。慷慨从容皆豫定，非同太急迫火煎。烈女之死出意外，歌赠漫剽文山篇。女乎女乎，此盖正气兼间气，偶出一奇动天地。否则理不明，冤不伸，阴有伏，阳有愆。胡为秋往夏来四郊多膏泽，而一抔土左右毗连犹吝滴涓。导扬和气赖鸿笔，笔补造化祝丰年。烈妇之烈，福我桑田。父老痛深泣如雨，滂沱不隔陌与阡。
浩然楼联
作者：戴槃
朝代：清
体裁：联

忆故乡两点金焦，同斯胜境；到此地一楼风月，助我清谈。
代三兄送方乾旋里
作者：戴毅
朝代：清
体裁：七言律诗

眼里黄山梦里同，输君归兴酒频空。锦衣暂曝怜长日，宝马骄嘶度好风。桥映万年澄水碧，岭穿千树夕阳红。高堂处处关乡思，早致莼鲈七月中。
喜雨
作者：戴毅
朝代：清
体裁：五言律诗

久切云霓望，快哉风雨时。青畴添秀色，绿树带春姿。惠气郊原动，殊恩上帝施。行看千里遍，非为一方私。
煮赈
作者：戴毅
朝代：清
体裁：七言律诗

不是儒生能泽物，只缘郊外苦呻吟。黔敖莫作嗟来食，斗谷唯存纾难心。雨洒芳田春寂寂，风吹古刹晓阴阴。可怜书业余清况，淡泊长留座右箴。
留别寿阳同砚诸友
作者：戴毅
朝代：清
体裁：七言绝句

奎楼云起映琼筵，征辟从来讶稳眠。芳意诚和秋露滴，管教两地忆连娟。
舟泊石头渚
作者：戴毅
朝代：清
体裁：七言绝句

寂寞江山独自游，一轮红日照行舟。观音大士神前拜，欲假天缘度客愁。
六月十九日大风登黄鹤楼斗姥阁时同游陆葆恬将有黄州之行·其一
作者：戴毓瀛
朝代：清
体裁：七言律诗

长风捲水势奔雷，杰阁登临亦快哉。两岸人家见灯火，半江云气失楼台。我来尚忆瓜皮艇，别后难忘李白杯。此际豪情增百倍，何劳江雨为诗催？
六月十九日大风登黄鹤楼斗姥阁时同游陆葆恬将有黄州之行·其二
作者：戴毓瀛
朝代：清
体裁：七言律诗

鹦鹉才名天下重，凤凰山色晚来青。黄州此去同招隐，采笔何年更乞灵？风过湘兰迷晓露，月明汉柳带秋星。沧江一棹烟波远，愁盼征鸿下蓼汀。
举主胶州公席间看剑
作者：戴永植
朝代：清

干莫精灵焰欲喷，？袍公子剑花浑。夜阑星斗无生气，醉后英雄有泪痕。空说延津龙变化，会看泽潞凤腾骞。冯驩多事弹长铗，烧券宁酬国士恩。
举主胶州公席间看剑
作者：戴永植
朝代：清
体裁：七言律诗

干莫精灵焰欲喷，𦋺袍公子剑花浑。夜阑星斗无生气，醉后英雄有泪痕。空说延津龙变化，会看泽潞凤腾骞。冯驩多事弹长铗，烧券宁酬国士恩。
德未暮斋即景
作者：戴永植
朝代：清

沈沈深院最关情，曲录阑干春昼晴。无事偶来成独坐，落花风度煮茶声。
登杭州镇海楼
作者：戴永植
朝代：清

登临一何壮，楼与众山浮。望到海门口，浑疑天尽头。鱼龙交隐现，芦荻共骚飕。对此茫茫者，何人砥浊流。
赋得秋色墙头数点山
作者：戴津
朝代：清

试看三秋色，墙头隐碧山。几层疏密处，数点有无间。户外罗青髻，窗前列翠环。苍茫多远势，明净露妆颜。不俟开门见，偏宜绕壁环。岩腰云自出，谷口鸟初还。泊尔天机造，悠然物态闲。圣朝烟景丽，杖策快登攀。
拜岳鄂王墓题壁
作者：戴淙
朝代：清

墓门严闭树萧森，拾级抠衣泪不禁。遗像冲冠馀怒发，孤峰插汉表贞心。六陵玉匣冬青老，三字金科黑狱沉。千古都堂传石画，湖山无恙自高深。
偕蕙西访曾涤生学士蕙西有诗见示即次其韵
作者：戴熙
朝代：清

冷官如僧舍如刹，入门但少孤磬戛。巷北枢曹肯相过，高论汨汨奋颉滑。为语巷南有阁长，濯濯麋群彼尤黠。走访坐谈出近著，钩妍摘媸互标轧。当其至处读者嘿，千里之车三寸牵。爬梳剔抉遂忘晡，向晚长嘶续鸣{紥虫}。主人爱客客恋主，留饷豚鱼无特杀。上座自觉老可耻，领下欲髯首先鬝。饭罢东林月高出，椭璧十已圆其八。白光射地翻凉波，上有树影秋毫察。围坐杂言一言识，恶语须防报阍刖。归途巷南复巷北，矫矫秋空一双鹘。
偕蕙西访曾涤生学士蕙西有诗见示即次其韵
作者：戴熙
朝代：清
体裁：古风

冷官如僧舍如刹，入门但少孤磬戛。巷北枢曹肯相过，高论汨汨奋颉滑。为语巷南有阁长，濯濯麋群彼尤黠。走访坐谈出近著，钩妍摘媸互标轧。当其至处读者嘿，千里之车三寸牵。爬梳剔抉遂忘晡，向晚长嘶续鸣■。主人爱客客恋主，留饷豚鱼无特杀。上座自觉老可耻，领下欲髯首先鬝。饭罢东林月高出，椭璧十已圆其八。白光射地翻凉波，上有树影秋毫察。围坐杂言一言识，恶语须防报阍刖。归途巷南复巷北，矫矫秋空一双鹘。
小神滩
作者：戴熙
朝代：清

阴崖忽中裂，密树缘其凹。丛生蹲群猊，倒出蟠孤蛟。郁翠滃溪壑，积湿蒸䂭磝。万古日不到，惟有归云巢。
楞伽峡
作者：戴熙
朝代：清

积水化为石，石势皆下俯。突兀夹两崖，颠倒悬万乳。擎出飞空泉，洒作满天雨。交汇奔巨雷，倏忽过强弩。盘盘苍藤挂，瑟瑟寒箨舞。翡翠鸣啁啾，蛱蝶见三五。我欲蹑其颠，山风落如斧。恐有会钟龙，来攫跑泉虎。归当挟睡仙，脱漏重游补。
渡江
作者：戴熙
朝代：清

远水平如席，远山高于枕。江水吞天来，群山赴江饱。江树排圆荠，江云浴烂锦。横江剪一帆，削耳风凛凛。回望海门烟，日出金波淰。
野田黄雀行
作者：戴熙
朝代：清

飞飞黄雀喜，切切少年悲。坐视投网罗，不能通一词。榆枋未可栖，送尔摩穹苍。穹苍多鸷鸟，哺花置巾箱。同处天地间，安得不相关。图报吾所耻，还尔白玉环。
闻林少穆前辈召授京卿
作者：戴熙
朝代：清

诏许屯田使，量移佐命卿。风云仍上界，雨雪罢边城。帝力回愆运，天心练老成。都人如望岁，火速赋东征。丹笔传钞疾，黎氓告语叹。生还闻健在，子舍想团栾。忆昔攀辕苦，看君解组难。皇情终念旧，喜极泪汍澜。莫以清曹乐，当分圣主忧。升沈归一视，功罪属千秋。指日趋青琐，朝天念白头。他时登将相，不必计恩仇。
闻林少穆前辈召授京卿·其一
作者：戴熙
朝代：清

诏许屯田使，量移佐命卿。风云仍上界，雨雪罢边城。帝力回愆运，天心练老成。都人如望岁，火速赋东征。
闻林少穆前辈召授京卿·其三
作者：戴熙
朝代：清

莫以清曹乐，当分圣主忧。升沈归一视，功罪属千秋。指日趋青琐，朝天念白头。他时登将相，不必计恩仇。
闻林少穆前辈召授京卿·其二
作者：戴熙
朝代：清

丹笔传钞疾，黎氓告语叹。生还闻健在，子舍想团栾。忆昔攀辕苦，看君解组难。皇情终念旧，喜极泪汍澜。
挽吴可读联
作者：戴燮元
朝代：清
体裁：联

铁面击巨奸，抗疏朝端真御史；丹心矢遗直，捐躯地下报先皇。
章门新秋送客北上因寄龚芝麓年伯
作者：戴王纶
朝代：清

楚天秋色动征桡，北望燕山道里遥。此去酒垆谁击筑，一时江月正吹箫。云生驿路铜龙晓，沙满关城铁骑骄。劳苦中丞高谏议，可无书讯下云霄。
雨夜怀邓孝威
作者：戴王缙
朝代：清

憔悴何时已，思君苦未休。乱山残树影，野水暮云秋。雨逐江声黑，虹明夕照收。何时重把袂，清梦自悠悠。
一萼红·秋海棠
作者：戴珊
朝代：清

怪啼痕。甚无端幻出，寒绿闲晴红。艳影迷离，仙姿绰约，西风认做东风。斜阳外、翩然漫舞，渐轻盈、欲睡眼朦胧。杨柳烟残，梧桐叶落，蟋蟀堂空。暗把曲栏倚遍，看檀痕脂晕，无限惺忪。怕染新霜，爱依凉月，愔愔静掩帘栊。休更说、春前断梦，问何人、银烛夜高笼。且与黄花同醉，莫管征鸿。
忆旧游·寄怀宝芬女史
作者：戴珊
朝代：清

记海棠树底，芍药栏边，红豆联吟。傍晚妆初卸，更西窗剪烛，东阁谈心。怜予鸿爪无定，几日便分襟。正社燕辞巢，子规啼恨，来往花阴。遥岑。频眺处，祗竹院摊书，松径捶琴。许我新诗寄，从别时凝望，直到而今。鸾笺一幅遥递，珍重等南金。愧报乏琼琚，缠绵枉自怀好音。
泛清波摘遍·采菱
作者：戴珊
朝代：清

烟迷荻浦，风乱荷塘，剩有菱湖秋色好。清歌徐引，唱入湖心更幽悄。邻船少。茎柔涩桨，角刺牵衣，十里澄烟寒碧袅。为爱鲜妍，行过前汀未回棹。秋渐老。凉欺鸭脚根浮，嫩压鸡头实小。多少莲房菰米，总输莹皎。凭谁道。莫更采向中流，惊他并飞沙鸟。好摘馀花归去，镜台同照。
踏莎行
作者：戴珊
朝代：清

绣倦凭栏，槐阴正午。榴花窗外飘红雨。闲将彩线绾离愁，谁怜枉结同心缕。竹影摇凉，荷风拂暑。年年此日偏羁旅。旧时飞燕到帘西，含愁祗对愁人语。
恭题理斋年伯爱吟草
作者：戴璐
朝代：清

青门曾忆送凫飞，辽海虚归丁令威。忠节循良真合传，完人千古似公稀。益州早见梦三刀，转粟青天绩最高。家世开平期不负，果然碧血洒征袍。马革平生志已偿，招魂何路向蛮方。桐乡父老还流涕，岁岁传芭酹桂浆。恩荣褒恤慰忠魂，有子长怀手泽存。上谷鸣琴稀吏牍，摩娑残帙几声吞。
恭题理斋年伯爱吟草·其一
作者：戴璐
朝代：清

青门曾忆送凫飞，辽海虚归丁令威。忠节循良真合传，完人千古似公稀。
恭题理斋年伯爱吟草·其三
作者：戴璐
朝代：清

马革平生志已偿，招魂何路向蛮方。桐乡父老还流涕，岁岁传芭酹桂浆。
恭题理斋年伯爱吟草·其二
作者：戴璐
朝代：清

益州早见梦三刀，转粟青天绩最高。家世开平期不负，果然碧血洒征袍。
恭题理斋年伯爱吟草·其四
作者：戴璐
朝代：清

恩荣褒恤慰忠魂，有子长怀手泽存。上谷鸣琴稀吏牍，摩娑残帙几声吞。
舟次邗江感怀
作者：戴研
朝代：清

寒云萧瑟片帆收，江草江花动客愁。瓜步涛声常带雨，广陵山色易为秋。已拚湖海供多病，漫逐风尘故倦游。寂寞仲宣怀故里，不胜摇落赋《登楼》。
镫下书怀
作者：戴硕
朝代：清

照影一镫红，高吟四壁空。风清寒雨后，虫响树声中。得病诗应懒，牵怀酒亦慵。悬知孤枕上，梦绕白云峰。
自题出嫁联
作者：戴礼
朝代：清
体裁：联

北阙挂冠，愿结丝萝钦令节；西山偕隐，终餐薇蕨相孤忠。
挽张百熙联
作者：戴祖琦
朝代：清
体裁：联

国步正艰难，赖公维持教育，吁嗟公竟逝矣；学界仍幼稚，倚谁整顿前途，噫嘻谁不痛哉。
曹仁宪谨荣寿 其一 七言截句
作者：戴祥云
朝代：清

当年妙手步云时，析得桂林第一枝。出宰闽中蚕绩著，三山旧尹万家思。
曹仁宪谨荣寿 其三 七言截句
作者：戴祥云
朝代：清

甘棠荫被入人深，塾课观风振士林。如此栽培桃李树，淡江到处绿成阴。
曹仁宪谨荣寿 其二 七言截句
作者：戴祥云
朝代：清

笙歌鼎沸九霞觞，化雨春风五载长。一念清操玉比洁，口碑载道永难忘。
曹仁宪谨荣寿 其四 七言截句
作者：戴祥云
朝代：清

洛邑耆英队里仙，我公继起胜当年。欣逢岳降崧生日，遥作诗歌庆寿筵。
曹仁宪谨荣寿·七言截句
作者：戴祥云
朝代：清

当年妙手步云时，析得桂林第一枝。出宰闽中蚕绩著，三山旧尹万家思。笙歌鼎沸九霞觞，化雨春风五载长。一念清操玉比洁，口碑载道永难忘。甘棠荫被入人深，塾课观风振士林。如此栽培桃李树，淡江到处绿成阴。洛邑耆英队里仙，我公继起胜当年。欣逢岳降崧生日，遥作诗歌庆寿筵。
舟中作
作者：戴福谦
朝代：清

一路看山色，晚山青更青。孤篷挂明月，双桨荡疏星。浪静船初定，身摇梦易醒。故乡难与别，离笛不堪听。
夏夜喜汪薪甫至
作者：戴福震
朝代：清

虚籁挂空碧，孤镫影欲沈。倦云凉倚屋，清簟静眠琴。肝胆酒边气，文章天外心。清谈忘夜久，挥麈坐花阴。
从军行
作者：戴移孝
朝代：清

南山射猛虎，北海斩长蛟。生平一双手，出门随所遭。男儿丁乱离，安忍坐蓬蒿。可怜太平人，低头弄钱刀。草木同腐朽，乌知贤与豪！
喜遇方三素伯于长干
作者：戴移孝
朝代：清

北客南归数千里，闻君适过长干寺。牵衣入寺历讯之，扁舟又向吴淞水。君数贻我书，我未识君面。肠中宛转如车轮，长江漫漫不相见。江上水凫入户啼，衰烟断柳风凄凄。横江破巢不忍归，天涯谁是心相知？正欲拿舟渡江去，闻君复就长干路。君出南城我入城，千万人中恰相遇。城头戎马骄且嘶，与君同著妇人衣。侈言得志此何时，可怜头发如青丝。酌酒寿君跽复起，郁郁钟山气还紫。莫遣腰下青芙蓉，化作双飞入江水。酒酣歌放不可休，记得升州是蒋州。来朝同买钓竿去，矫矫万里随白鸥。
惜誓
作者：戴移孝
朝代：清

万古刀镮赤手磨，休将剑术责荆轲。一门争死无完卵，三户偷生作楚歌。不信青蝇还赐吊，堪悲黄雀自投罗。行看沧海扬尘日，才见西山木石多。
牧牛
作者：戴移孝
朝代：清

吾道已沧洲，黄冠学牧牛。有书时挂角，作画笑笼头。短布逢长夜，逃名得上流。一声何处笛，吹尽古今愁。
石城乐
作者：戴移孝
朝代：清

双桨渡桃叶，随欢望夫矶。催送来秋浦，夜夜听猿啼。雨落不上天，瓶坠已入井。还欢金错刀，割断辘轳绠。
石城乐·其一
作者：戴移孝
朝代：清

双桨渡桃叶，随欢望夫矶。催送来秋浦，夜夜听猿啼。
石城乐·其二
作者：戴移孝
朝代：清

雨落不上天，瓶坠已入井。还欢金错刀，割断辘轳绠。
答人述先君旧事
作者：戴移孝
朝代：清

莫道吴兴事，酸风刺骨寒。相知皆死别，无处问平安。故鬼千家哭，孤城百战难。当时衣上血，今日与谁看？
训子
作者：戴移孝
朝代：清

已入愚公谷，甘为郑子真。儿孙犹汉腊，晋魏有秦人。读《易》无如《损》，遗安一味贫。更嫌名累汝，笔砚不须亲。
初入定番
作者：戴粟珍
朝代：清

瘴雨连天迥，蛮云贴地浮。山分金竹秀，城控木瓜秋。笳鼓喧军垒，芦笙绕市楼。时清久无事，来伴仲宣游。
杂兴·其一
作者：戴粟珍
朝代：清

好山当我门，空翠落砚几。层轩敞虚幕，日坐岚光里。岩壑变阴晴，云蓝间青紫。红树障峰腰，断霞结疏绮。何处憩冥情，即此谙画理。我心素已间，近复淡于洗。终日了无言，澄澄对止水。
杂兴·其二
作者：戴粟珍
朝代：清

夜静鱼钥沈，窗际上寒月。对此不能寐，揽衣兴超发。散步出疏帘，清光皎于雪。尖风吹我衣，泠然濯毛发。冥契得诗意，际此殊清绝。湛湛澈寒泉，冥冥堕松屑。鼻观远闻香，小定味禅悦。
浦市
作者：戴粟珍
朝代：清

风波历不尽，晓发雨濛濛。篷带辰溪雪，帆收浦市风。圆沙围岸阔，平楚接天空。仿佛乡关路，云生白塔中。
滹沱
作者：戴粟珍
朝代：清

乐城昨夜共悲歌，击碎春镫感慨多。破晓行来残醉在，萧萧寒日渡滹沱。
玉屏舟中
作者：戴粟珍
朝代：清

疏林寥落淡黄余，近水人家取次居。烧得船头芦火活，红姜白水煮寒鱼。
界首
作者：戴粟珍
朝代：清

群峭摩青苍，横空排大翮。水阻山怒争，怒积不可泄。拔地峙一峰，太空独横绝。天骨琢苍秀，云根耸孤特。造化始何年，积此万古铁。坚绽土花青，瘦绉古苔黑。独力障长江，狂澜欲倒曳。豪气为之扬，浩歌震林樾。
秋夜偶检兰雪师自书遗稿感赋
作者：戴粟珍
朝代：清

先生久已骑鲸去，零落当年字尚存。残蠹半留仙后蜕，泥鸿细认雪中痕。武夷九曲云封硐，柘水千潭浪打村。憔悴鹤奴诗弟子，寒宵重与赋招魂。
霜夜即景
作者：戴粟珍
朝代：清

瓦背霜落寒生棱，残月弄影清于冰。空阶但觉露华滴，老竹扑折缠枯藤。霜气化烟烟入月，月雾含霜皎于雪。漫空乱滚兜罗绵，楼台倒入天际白。大千都入混茫中，一气鼓出云蓬蓬。我想乾坤未造始，玄黄混沌将无同。斯时定有方瞳翁，虚无游戏骑白龙。星冠羽帔不可见，似闻仙乐声摇空。忽然霜飙疾如箭，净扫长天开匹练。楼观城郭出空中，满地霜华飞片片。兀立我已寒不温，一缕凉澈玻璃魂。闭户方欲觅诗梦，老鹤一声来叩门。
顺德道中杂感
作者：戴粟珍
朝代：清

东西分跨太行孤，莽莽河山得气粗。三辅近蟠龙虎地，九边遥护帝王都。雁门自昔饶名将，燕市如今少狗屠。扼险更兼民气劲，登车一为览皇图。河声岳色入云高，百雉城多抱阔壕。蕃将至今思代马，健儿从古爱并刀。卜萄绿醉肝肠热，苜蓿青肥騄駬号。遥指蓟门风动处，红暾犹射旧旌旄。雕盘大漠雁横天，割据王侯旧有年。石勒归来先霸赵，慕容老去尚图燕。丈夫胆直羞狐媚，回部营开枕骆眠。六代茫茫零落尽，惟余鸦点荡寒烟。
顺德道中杂感·其一
作者：戴粟珍
朝代：清

东西分跨太行孤，莽莽河山得气粗。三辅近蟠龙虎地，九边遥护帝王都。雁门自昔饶名将，燕市如今少狗屠。扼险更兼民气劲，登车一为览皇图。
顺德道中杂感·其三
作者：戴粟珍
朝代：清

雕盘大漠雁横天，割据王侯旧有年。石勒归来先霸赵，慕容老去尚图燕。丈夫胆直羞狐媚，回部营开枕骆眠。六代茫茫零落尽，惟余鸦点荡寒烟。
顺德道中杂感·其二
作者：戴粟珍
朝代：清

河声岳色入云高，百雉城多抱阔壕。蕃将至今思代马，健儿从古爱并刀。卜萄绿醉肝肠热，苜蓿青肥騄駬号。遥指蓟门风动处，红暾犹射旧旌旄。
抵平彝
作者：戴絅孙
朝代：清

未肯因人热，宵长拥敝裘。寒风支酒力，旧雨絮乡愁。垒石山为障，清溪水自流。帝京今万里，新纪少年游。
抵江夏作呈许鱼泉学使兄
作者：戴絅孙
朝代：清

昨我停车古英六，火鸦飞飞啄人屋。可怜百室尽焦士，野处吞声听宵哭。今我泊舟黄鹤楼，接天骇浪江风秋。城高不没只三版，杀人恐作江神羞。我生百事类多忤，悔不穷庐守风雨。无端水火巧为构，女丁妇壬横相侮。枯肠待饱千瓮齑，蹴蔬敢梦羊双蹄。穷缘未了谍能死，劳生我自窥端倪。祇惭频年累知己，忍饥索遍金门米。大梁开府今陆公，我愧当时老韩子。岁除只教文送穷，岂有健笔争天功。吾兄清饱汉阳水，垂翅傥鉴南飞鸿。
行经巩县访杜少陵墓不得
作者：戴絅孙
朝代：清

稷契平生志，空怜老大身。艰危思弟妹，丧乱感君臣。雨泣空山夜，风惊故国春。耒阳诬醉饱，唐史尔何人。
古短歌行
作者：戴纯
朝代：清

土牛不受鞭，木马抱空质。岁月忽我遒，凄然向落日。东南多逝水，终古入淮流。冯夷与河伯，浩荡赴春愁。春愁载远道，靡靡催客老。伤彼蕙兰花，不及原上草。饥乌半夜啼，春雨暮凄凄。迷离一梦醒，踯躅两眉低。镫花易零落，秋衫怯渐薄。寒鸟声啁啾，四顾成萧索。萧索益悲哀，展驾复迟回。孤蓬与断梗，飘泊委尘埃。孤斟酹霜月，回首成芒忽。眼底岁峥嵘，又复怀明发。煌煌东方星，阳气破杳冥。何当乘金虎，驾言翔紫庭。
太原览古
作者：戴纯
朝代：清

表里山河三晋疆，古今无恙控西方。衣冠竞说唐虞盛，争战从知赵魏强。石岭关横云叆叇，筹边楼迥夜苍凉。升平人自忘形胜，披拂春风蔓草芳。莽莽遥天参井分，东来佳气自氤氲。堪怜昔日曾衷甲，却喜清时正右文。望里关山通巩洛，意中人物重河汾。五原四塞成都会，游览还期证所闻。
太原览古·其一
作者：戴纯
朝代：清

表里山河三晋疆，古今无恙控西方。衣冠竞说唐虞盛，争战从知赵魏强。石岭关横云叆叇，筹边楼迥夜苍凉。升平人自忘形胜，披拂春风蔓草芳。
太原览古·其二
作者：戴纯
朝代：清

莽莽遥天参井分，东来佳气自氤氲。堪怜昔日曾衷甲，却喜清时正右文。望里关山通巩洛，意中人物重河汾。五原四塞成都会，游览还期证所闻。
香光寺姚广孝废园醉歌
作者：戴纯
朝代：清

西风吹山山不改，健鹘矫翮凌烟彩。古道苍茫踏叶行，晴沙漠漠田每每。道旁萧寺金碧辉，手执马箠叩僧扉。沙弥煎茶成小憩，秋阳昭灼牛羊归。回廊历尽散残步，后圃荒芜足云树。亭基苔满曲沼封，松耶石耶尚森布。大师学道辞室家，纵横才气满袈裟。靖难功成衣赐紫，几曾性僻耽烟霞。此地园林几时创，此夜魂游有梵放。僧伽不住女媭嗔，英雄事业俱魔障。我来携酒挂马鞍，探囊肴核还盈盘。据石留连尽杯酌，亦既醉矣瓶罍乾。仰天大笑出门去，山外斜阳红几处。寒水流澌逝不回，从古几人羁日驭。回首层峦指上方，千秋龙象护云堂。山僧不解古今事，笑杀狂夫醉更狂。
廉州海门书院联
作者：戴肇辰
朝代：清
体裁：联

海中珊网得奇树；门外云光接远山。
贺林昌彝寿联
作者：戴肇辰
朝代：清
体裁：联

鹤算添筹，时维八月；鳌头吐焰，瑞献千秋。
薄醉有寄
作者：戴胜征
朝代：清
体裁：五言律诗

小槛积春阴，闲庭半藓侵。养花云过厚，藏蝶叶偏深。莫易山香舞，须怜庄舄吟。伴人双语燕，可一寄归心。
结屋
作者：戴芬
朝代：清

结屋深林里，幽蹊少客行。夕阳乱花影，流水作琴声。遣闷排棋阵，消间借酒兵。梦醒无个事，凉吸碧泉清。
挽张百熙联
作者：戴赓□
朝代：清
体裁：联

本朝文达有六人，惟公运处极艰，大业虽未完，而名闻特远；楚国先贤无一在，际此时方多难，狂澜将遂倒，当悼痛何如。
挽曾纪泽联
作者：戴运寅
朝代：清
体裁：联

文明翊运，武库纾谟，伟望服华夷，象贤将摄三公事；东泰同瞻，南丰遽杳，仙灵迎沪渎，展敬惟凭一瓣香。
赠桐峰官滇南联
作者：戴远山
朝代：清
体裁：联

果能承父志；亦足报君恩。
赠桐峰官滇南联
作者：戴远山
朝代：清
体裁：联

诗堪入画方称妙；官到能贫乃是清。
周侯古寺
作者：戴连城
朝代：清
体裁：七言绝句

晋代将军盖世雄，庄严神像报前功。扫除三害余英气，庙宇巍巍托庇同。
国山烟寺
作者：戴连城
朝代：清
体裁：七言绝句

阇黎钟韵出层峦，一片烟云护佛龛。仙岛封时推国望，大千弟子尽和南。
张公福地
作者：戴连城
朝代：清
体裁：七言绝句

相传古鼍出丹砂，九转功成丽赤霞。洞里乾坤仙果证，往来缥缈五云车。
洴浰雪蓑
作者：戴连城
朝代：清
体裁：七言绝句

濑溪东注浪悠悠，六出花飞漾客舟。钓雪寒涛蓑笠影，榜人疑拥水晶毬。
玉潭凝碧
作者：戴连城
朝代：清
体裁：七言绝句

玉女当年驾鹤飞，玉潭水自映柴扉。藤萝胸径迎游客，不减青青柳染衣。
画溪花浪
作者：戴连城
朝代：清
体裁：七言绝句

画溪一道画图新，画出千红万紫春。更爱夕阳工点染，渔舟多过武陵人。
蛟桥夜月
作者：戴连城
朝代：清
体裁：七言绝句

蛟桥跨水水安澜，夜色空濛月色寒。共指蟾生金粟影，玉箫吹彻五更阑。
铜峰叠翠
作者：戴连城
朝代：清
体裁：七言绝句

碧岭岧峣太古容，芳春一带树阴浓。更留翠羽重重唤，韵度君山第几峰。
阳羡茶泉
作者：戴连城
朝代：清
体裁：七言绝句

水净无鱼碧玉姿，新泉初汲玉流匙。甘留舌本翻云液，为报春风啜茗时。
龙池晓云
作者：戴连城
朝代：清
体裁：七言绝句

树色朦胧接晓烟，云容袅袅鹤翩翩。波心荡漾龙疑跃，烧尾雷声破俗缘。
旅夜书怀
作者：戴逊
朝代：清

我家远在白云乡，每动莼思路渺茫。旅夜帘疏筛月色，孤村树密冷秋光。愁多强半萦离恨，句险全因过激昂。蛩韵凄清风谡谡，听来几度断人肠。萍寄他乡忆故居，关山迢递少双鱼。凄凉且酌消愁酒，困倦聊看却睡书。几度寒飙过榻冷，半轮秋月入窗虚。银灯独对谁知己，愤读离骚借起予。
旅夜书怀·其一
作者：戴逊
朝代：清

我家远在白云乡，每动莼思路渺茫。旅夜帘疏筛月色，孤村树密冷秋光。愁多强半萦离恨，句险全因过激昂。蛩韵凄清风谡谡，听来几度断人肠。
旅夜书怀·其二
作者：戴逊
朝代：清

萍寄他乡忆故居，关山迢递少双鱼。凄凉且酌消愁酒，困倦聊看却睡书。几度寒飙过榻冷，半轮秋月入窗虚。银灯独对谁知己，愤读离骚借起予。
丁丑岁暮喜史梅裳归自河中
作者：戴鉴
朝代：清

冰雪满川陆，南天鸿雁飞。故人在宛洛，岁暮今始归。春色已堪玩，酒徒相见稀。间散足为乐，孰云吾道非。
孙若望谢珙县归过访话旧有感
作者：戴鉴
朝代：清

剑阁连云入梦劳，十年重见意萧骚。破巢似我空三匝，愁鬓看君有二毛。不负家风存旧笏，得归宦海息惊涛。通门老友无多在，往事闲追首漫搔。
对雪
作者：戴鉴
朝代：清

素影上帘旌，玉宇殊清绝。斗雀傍檐飞，触落梅梢雪。虚斋帘不卷，谡谡打窗声。素色来书幌，无镫夜自明。
对雪·其一
作者：戴鉴
朝代：清

素影上帘旌，玉宇殊清绝。斗雀傍檐飞，触落梅梢雪。
对雪·其二
作者：戴鉴
朝代：清

虚斋帘不卷，谡谡打窗声。素色来书幌，无镫夜自明。
岁晚入都途中杂咏
作者：戴鉴
朝代：清

迢迢古道客栖栖，风卷黄沙落日低。岂是此身同代马，年年只向北风嘶。
柬陈行之
作者：戴鉴
朝代：清

潦倒成何事，支离笑此身。养尊惟有懒，医俗莫如贫。对雪思佳酿，探梅爱早春。谷寒吹暖律，难变白头新。
田家杂诗
作者：戴鉴
朝代：清

和风扇微暖，郊原淑气新。昨夜时雨过，万物同一春。邱墟上朝日，荷锄见农人。岁功自兹始，为志诚殷勤。既耕当复种，筋力多苦辛。拮据有时息，谈笑聚四邻。少长虽异姓，欢如骨肉亲。问彼何能尔，去伪存天真。种瓜陇土平，沤麻塘水满。农月田事多，作苦讵能免。侵晓草际行，卓午林下饭。日淡禾黍墟，好风泠然善。鸡犬近方识，桑柘遥莫辨。长歌笑语归，荒途夕阳晚。北风吹寒林，田庐夜熏鼠。瓮牖镫火红，团栾聚儿妇。老翁调幼孙，蹲鸱半宵煮。人间无欢场，即此是乐土。东城有达官，簿书日劳苦。到老不归田，何异在网罟。
田家杂诗·其一
作者：戴鉴
朝代：清

和风扇微暖，郊原淑气新。昨夜时雨过，万物同一春。邱墟上朝日，荷锄见农人。岁功自兹始，为志诚殷勤。既耕当复种，筋力多苦辛。拮据有时息，谈笑聚四邻。少长虽异姓，欢如骨肉亲。问彼何能尔，去伪存天真。
田家杂诗·其三
作者：戴鉴
朝代：清

北风吹寒林，田庐夜熏鼠。瓮牖镫火红，团栾聚儿妇。老翁调幼孙，蹲鸱半宵煮。人间无欢场，即此是乐土。东城有达官，簿书日劳苦。到老不归田，何异在网罟。
田家杂诗·其二
作者：戴鉴
朝代：清

种瓜陇土平，沤麻塘水满。农月田事多，作苦讵能免。侵晓草际行，卓午林下饭。日淡禾黍墟，好风泠然善。鸡犬近方识，桑柘遥莫辨。长歌笑语归，荒途夕阳晚。
舟泊京口作
作者：戴鉴
朝代：清

荻花摇落见苍烟，渺渺江流接楚天。独鸟飞沈秋草外，乱山青到戍楼前。潮通泽国寒生月，风飐樯镫夜泊船。沙际渔歌兼牧笛，中宵䀨起水窗眠。
仙人桥
作者：戴钧衡
朝代：清
体裁：五言绝句

桥下多瘦石，桥上生莓苔。借问桥边月，仙人来不来。
呈梅伯言郎中
作者：戴钧衡
朝代：清
体裁：七言律诗

昔居朝市原成隐，今入林泉岂自豪。黄鹤白云非有意，青天明月为谁高。风尘万马各驰放，江海一舟聊独操。许我湘皋问兰芷，十年前已读离骚。
宿州道中
作者：戴钧衡
朝代：清
体裁：五言律诗

微雨隔残照，北风惊断云。乱鸦正趁树，归马各随群。莽莽平原阔，劳劳客绪纷。无人知旧事，空问傅将军。
柬钟甫为报姚刺史消息
作者：戴钧衡
朝代：清
体裁：五言律诗

杨柳易春色，山城二月稀。石泉经雨活，海燕掠云归。不惜别情苦，所伤吾道非。西川闻远谪，长望泪沾衣。
藏龙洞
作者：戴钧衡
朝代：清
体裁：五言绝句

呼起洞中龙，去作天边雨。龙去不复回，闲云自今古。
赠山人
作者：戴钧衡
朝代：清
体裁：古风

之子处幽谷，白云飞满棂。晚风忽吹散，山色到门青。岩下松千尺，其根有茯苓。呼童采贻我，云此可延龄。
风逆自铜陵复舍舟陆行
作者：戴钧衡
朝代：清
体裁：五言律诗

孤棹不能进，北风江上鸣。晓寒收夜雪，疲马出荒城。潮落痕犹在，堤长路不平。昔年禾黍地，重过泪纵横。
游石佛寺
作者：戴镐
朝代：清

共说龙兴寺，何来石佛奇？灵光从古井，澍雨得良医。草长袍争妒，门开雀见疑。百年崇信士，孰肯坐题诗。
苕溪漫步
作者：戴长汛
朝代：清
体裁：五言律诗

四野干戈急，萧条此地秋。村尨吠山鬼，水鸟狎溪牛。落叶飞重起，哀湍咽更流。无才堪济世，祗合老林丘。
挽任荣恺联
作者：戴雅南
朝代：清
体裁：联

棠庄偕隐愿未偿，与我生，阅世态炎凉，风波变幻，郁郁百年身，抖擞尽热血满腔，吞声竟逝；兰社同人今有几，为君死，叹慈亲衰老，子女夭亡，茫茫千古恨，检点得狂诗一卷，洒泪长吟。
题立鱼岩
作者：戴震
朝代：清
体裁：七言律诗

何年矫首错云山，天阙疑从此际攀。北海有灵谁破浪，南皋无累学投闲。惊飞鳞鬣交风雨，寥阔天渊纵往还。不肯清川尚潜处，长留突兀与人间。
满江红·题徐积馀所藏郑苕仙女史《百花图卷》
作者：戴青
朝代：清

珠户春闲，把百万、红紫细描。怪脂痕、总兼虹气，付与生绡。写照恰如人意好，品花应爱女贞高。蓦惊心，烽火照扬州，春影销。红羊劫，运难消。绿杨郭，土全焦。葬二分明月，鹃泪如潮。黯淡画裙沉蝶冢，飘零粉钿没虹桥。把江南，无数万花魂，图画招。
家大人改官浔州恭赋送别
作者：戴韫玉
朝代：清
体裁：七言排律

忽传恩诏出丹墀，出守浔江路险巇。十载劳民心似水，一身去国鬓如丝。浪花荡漾朱旗卷，帆影翩跹碧橹移。谪宦情深湓浦月，登楼梦逐岭头枝。俸钱散去谋生拙，乡井句留饮饯迟。达命不须嗟李广，望尘无复避元规。影形固是周旋久，寒燠难期童仆知。红泪纵横愁远道，白云缱绻忆当时。自怜识字原非福，为说投荒更足悲。翘首天涯转征旆，行厨洗手进琼枝。
家大人改官浔州恭赋送别
作者：戴韫玉
朝代：清

忽传恩诏出丹墀，出守浔江路险巘。十载劳民心似水，一身去国鬓如丝。浪花荡漾朱旗卷，帆影翩跹碧橹移。谪宦情深湓浦月，登楼梦逐岭头枝。俸钱散去谋生拙，乡井句留饮饯迟。达命不须嗟李广，望尘无复避元规。影形固是周旋久，寒燠难期童仆知。红泪纵横愁远道，白云缱绻忆当时。自怜识字原非福，为说投荒更足悲。翘首天涯转征旆，行厨洗手进琼枝。
旅魂入梦忽得雁剪分波月鱼惊晒网船二句为足成之
作者：戴韫玉
朝代：清

野花横略彴，片影自娟娟。雁剪分波月，鱼惊晒网船。好山当野岸，怪石遏流泉。眺望空濛里，时生薜荔烟。
桃花残后慨然有作
作者：戴韫玉
朝代：清

转眼残红覆水浔，可怜结子未成阴。沿流不是轻阴薄，春雨春风力不禁。
送外君赴江西金学使幕
作者：戴韫玉
朝代：清

目送洪都去，临分最怆神。夷犹江上棹，珍重客中身。汲古绠非短，量才尺自均。芙蓉虽入幕，只恐旅愁新。
送张氏表妹之京师
作者：戴韫玉
朝代：清

城南相送暮寒凝，苦爱风流咏絮能。璃匣关情随画舫，珠帘飞梦绕红镫。裁书不惜鱼频寄，拔宅谁将鼠共升。此别京华多韵事，蓝田日暖泮春冰。
挽张之洞联
作者：戴鸿慈
朝代：清
体裁：联

封圻入相，赫赫三十年，依然诸葛布衣，长物只余书几箧；遗疏忧时，拳拳数百字，洵比曲江金鉴，名言直可寿千秋。
挽张百熙联
作者：戴鸿慈
朝代：清
体裁：联

有声当代，以文学政治名家，际今兹百艺争鸣、五洲交会之秋，莽莽风尘，公去定知心未已；极目中原，问老成典型安在，自前此礼闱校士、农部同官而后，匆匆数月，我来不识泪何从。
中年自感
作者：戴鸿训
朝代：清
体裁：七言律诗

摇落风尘廿载过，一生事业半蹉跎。尊前每忆青春色，醉后常怀白雪歌。俯仰乾坤知己少，浪游湖海俗情多。追思往事浑如昨，拟觅仙槎泛九河。
初夏小饮
作者：戴鸿训
朝代：清
体裁：五言律诗

为爱春光好，闲情把酒杯。白云飞翠岭，紫气霭瑶台。花发新枝盛，泉流曲涧回。日长思畅饮，忽报杜鹃开。
秋日过龙潭山舍
作者：戴鸿训
朝代：清
体裁：五言律诗

偶过龙潭径，山腰古木深。天高秋气爽，溪远画烟侵。犬吠枫林外，鸡鸣屋角阴。小桥堪息足，流水助清吟。
以瞻园月下作
作者：托庸
朝代：清

不堪一片月，仍傍晚花明。当此初秋夜，偏多吊古情。钟山余夜烧，铁瓮走江声。扪首见霜雪，皇然老大惊。
忆山庄旧居
作者：托庸
朝代：清

一径深林古岸斜，疏离曲院足烟霞。竹根箨解黄冈笋，云液香烹顾渚茶。绕砌清泉流石髓，隔帘寒月照梅花。何时了却风尘事，短杖归閒野老家。
五显岭小憩和壁间韵
作者：托浑布
朝代：清

不为篮舆倦，客知洞壑幽。禅栖空意识，树老阅春秋。深竹涧阿抱，野云山缺流。衣尘何日浣，一笑此句留。
再度梨岭和壁间韵
作者：托浑布
朝代：清

闽越分程咫尺间，峰如屏展水如环。龙收潭雨僧安钵，鸟破林烟客款关。风色苍茫瓯海树，秋容峭削浦城山。年来遍踏红尘道，一晌云栖始觉间。
江山道中杂诗
作者：托浑布
朝代：清

一舟四面浸澄空，月色波光上下同。怪底邻船筝笛静，怕他龙女出珠宫。蘸波嫩柳绿堪怜，舞向东风态更妍。眼底桃花逐流水，不知春思在鸥边。
江山道中杂诗·其一
作者：托浑布
朝代：清

一舟四面浸澄空，月色波光上下同。怪底邻船筝笛静，怕他龙女出珠宫。
江山道中杂诗·其二
作者：托浑布
朝代：清

蘸波嫩柳绿堪怜，舞向东风态更妍。眼底桃花逐流水，不知春思在鸥边。
谒柳柳州祠
作者：托浑布
朝代：清

门对青山水满溪，丹黄蕉荔叶萋萋。已无报赛铜弦曲，剩有残碑玉局题。迁谪同时悲梦得，文章一代接昌黎。知公不朽英灵在，自有余光炳斗奎。
吴中眠儿歌八首
作者：承培元
朝代：清

儿眠儿眠娘有愿，愿儿岐㘈无灾患。探雏趁蝶不嬉游，东家躯干硕且曼，边生便腹书编万。閒来玉雪口中喷，儿兮儿兮娘无闷。寣寣哑，誽誽讴。儿眠儿眠听娘语，谷帣郎当瘪无乳。一呼一吸心肝断，千搔万拍娅姹平，乍得口歂频欠㰦。？？又醒翻盆鼠，儿兮儿兮且强哺。寣寣哑，誽誽讴。儿眠儿眠娘意快，宽我刹那抱负债。高声不许奚奴諣，急驱狼虎看门前，醒来定有豌饧卖。才听㞒鼾防嚏咳，儿兮儿兮莫□赖。寣寣哑，誽誽讴。儿眠儿眠娘心安。替儿消息暖与寒，提携暂免两臂酸。两臂虽酸那能空，急拈箴线缝䙔幋。长命富贵刺阑干，儿兮儿兮欢不欢？寣寣哑，誽誽讴。儿眠儿眠娘汝祈，祈儿安受福主知。顺风打鼓收帆归，圃栾尾境甘藷蔗，底须驺骑拥旌旂。明珠薏苡多是非，儿兮儿兮愿莫违。寣寣哑，誽誽讴。儿眠儿眠娘代祝，祝儿羹香麸饭熟。安閒胜食天厨禄，衣食常丰乐有馀，何用黄金堆满屋。引得莦人旁侧目，儿兮儿兮使汝福。寣寣哑，誽誽讴。儿眠儿眠娘暗祷，祷儿年高不知老。采芝结伴同谁好，仙人偓佺王子乔，洪涯赤诵商山颢。读遍文章理真诰，儿兮儿兮是娘宝。寣寣哑，誽誽讴。儿眠儿眠莫忘娘，儿欢儿戚萦娘肠。千里万里常儿旁，推乾就湿娘分当，宵不安席晨不妆。闻声顾影时苍皇，儿兮羽丰高翱翔。寣寣哑，誽誽讴。
吴中眠儿歌八首·其一
作者：承培元
朝代：清

儿眠儿眠娘有愿，愿儿岐㘈无灾患。探雏趁蝶不嬉游，东家躯干硕且曼，边生便腹书编万。閒来玉雪口中喷，儿兮儿兮娘无闷。寣寣哑，誽誽讴。
吴中眠儿歌八首·其七
作者：承培元
朝代：清

儿眠儿眠娘暗祷，祷儿年高不知老。采芝结伴同谁好，仙人偓佺王子乔，洪涯赤诵商山颢。读遍文章理真诰，儿兮儿兮是娘宝。寣寣哑，誽誽讴。
吴中眠儿歌八首·其三
作者：承培元
朝代：清

儿眠儿眠娘意快，宽我刹那抱负债。高声不许奚奴諣，急驱狼虎看门前，醒来定有豌饧卖。才听㞒鼾防嚏咳，儿兮儿兮莫□赖。寣寣哑，誽誽讴。
吴中眠儿歌八首·其二
作者：承培元
朝代：清

儿眠儿眠听娘语，谷帣郎当瘪无乳。一呼一吸心肝断，千搔万拍娅姹平，乍得口歂频欠㰦。？？又醒翻盆鼠，儿兮儿兮且强哺。寣寣哑，誽誽讴。
吴中眠儿歌八首·其二
作者：承培元
朝代：清
体裁：古风

儿眠儿眠听娘语，谷帣郎当瘪无乳。一呼一吸心肝断，千搔万拍娅姹平，乍得口歂频欠㰦。��又醒翻盆鼠，儿兮儿兮且强哺。寣寣哑，誽誽讴。
吴中眠儿歌八首·其五
作者：承培元
朝代：清

儿眠儿眠娘汝祈，祈儿安受福主知。顺风打鼓收帆归，圃栾尾境甘藷蔗，底须驺骑拥旌旂。明珠薏苡多是非，儿兮儿兮愿莫违。寣寣哑，誽誽讴。
吴中眠儿歌八首·其八
作者：承培元
朝代：清

儿眠儿眠莫忘娘，儿欢儿戚萦娘肠。千里万里常儿旁，推乾就湿娘分当，宵不安席晨不妆。闻声顾影时苍皇，儿兮羽丰高翱翔。寣寣哑，誽誽讴。
吴中眠儿歌八首·其六
作者：承培元
朝代：清

儿眠儿眠娘代祝，祝儿羹香麸饭熟。安閒胜食天厨禄，衣食常丰乐有馀，何用黄金堆满屋。引得莦人旁侧目，儿兮儿兮使汝福。寣寣哑，誽誽讴。
吴中眠儿歌八首·其四
作者：承培元
朝代：清

儿眠儿眠娘心安。替儿消息暖与寒，提携暂免两臂酸。两臂虽酸那能空，急拈箴线缝䙔幋。长命富贵刺阑干，儿兮儿兮欢不欢？寣寣哑，誽誽讴。
大梁怀古三首
作者：承培元
朝代：清

高堞犹传古大梁，兴亡劫历几沧桑。七雄扰攘干戈地，五季纷纭磈礧场。菟苑草荒空暮雪，隋堤柳尽澹斜阳。繁华回首添惆怅，只有河流日夜忙。检点当年定汴京，喁喁海宇庆升平。如何黄盖陈桥拥，旋见青衣绝汉行。花石已先倾半壁，金牌况复坏长城。千秋误国和戎议，往事高悬一鉴明。十里鳌山结绮罗，宪王乐府谱新歌。楼台渐觉欢情极，烽火频传警报多。三月军粮搜鼠雀，一朝民命付鼋鼍。可怜城郭重新日，廿载沈沦小劫过。
大梁怀古三首·其一
作者：承培元
朝代：清

高堞犹传古大梁，兴亡劫历几沧桑。七雄扰攘干戈地，五季纷纭磈礧场。菟苑草荒空暮雪，隋堤柳尽澹斜阳。繁华回首添惆怅，只有河流日夜忙。
大梁怀古三首·其三
作者：承培元
朝代：清

十里鳌山结绮罗，宪王乐府谱新歌。楼台渐觉欢情极，烽火频传警报多。三月军粮搜鼠雀，一朝民命付鼋鼍。可怜城郭重新日，廿载沈沦小劫过。
大梁怀古三首·其二
作者：承培元
朝代：清

检点当年定汴京，喁喁海宇庆升平。如何黄盖陈桥拥，旋见青衣绝汉行。花石已先倾半壁，金牌况复坏长城。千秋误国和戎议，往事高悬一鉴明。
舟行杂咏四首
作者：承培元
朝代：清

连番秋雨水平陂，红蓼花飘罥钓丝。对语啁啾两雊鹆，避人飞上最高枝。鬖鬟覆额小渔娃，雨立船头唤卖虾。湿透单衣浑不觉，一枝擎出水犀花。泥涂滑滑雨馀天，上水舟迟用力牵。一阵香风浓扑鼻，联樯摇过木瓜船。篷窗閒倚数邮程，雨后风来分外清。秋色浅深偏耐看，草花多半不知名。
舟行杂咏四首·其一
作者：承培元
朝代：清

连番秋雨水平陂，红蓼花飘罥钓丝。对语啁啾两雊鹆，避人飞上最高枝。
舟行杂咏四首·其三
作者：承培元
朝代：清

泥涂滑滑雨馀天，上水舟迟用力牵。一阵香风浓扑鼻，联樯摇过木瓜船。
舟行杂咏四首·其二
作者：承培元
朝代：清

鬖鬟覆额小渔娃，雨立船头唤卖虾。湿透单衣浑不觉，一枝擎出水犀花。
舟行杂咏四首·其四
作者：承培元
朝代：清

篷窗閒倚数邮程，雨后风来分外清。秋色浅深偏耐看，草花多半不知名。
赴豫途中作二首
作者：承培元
朝代：清

弧矢当年志，舟车敢惮劳。高堂辞白发，行箧检青袍。我感饥驱出，人誇游兴豪。江南秋水阔，极目正滔滔。人家堤下住，堤上客骎骎。树拔知风力，蒲荒为水深。堕红林枣熟，泼黛屋苔青。不耐炎威逼，云痕早晚阴。
赴豫途中作二首·其一
作者：承培元
朝代：清

弧矢当年志，舟车敢惮劳。高堂辞白发，行箧检青袍。我感饥驱出，人誇游兴豪。江南秋水阔，极目正滔滔。
赴豫途中作二首·其二
作者：承培元
朝代：清

人家堤下住，堤上客骎骎。树拔知风力，蒲荒为水深。堕红林枣熟，泼黛屋苔青。不耐炎威逼，云痕早晚阴。
句当播事甫定喜晤莫郘亭孝廉
作者：承龄
朝代：清

不狼山断阵云开，岂意军中数举杯。诗格旧传无已似，儒林今见道真来。遗书珍重经烽火，讲舍苍茫辨劫灰。朱鹭赓歌须润色，问君何日向燕台。
奢香墓
作者：承龄
朝代：清

间关密计达神京，九驿榛芜自此平。能为君王开道路，肯供边吏事功名。苍茫箐木余香冢，迢递山邮改故程。石砫英姿同飒爽，更从马上请长缨。
寓毕节刘氏小园养疾雨霁登眺偶成
作者：承龄
朝代：清

受代容疏懒，山城昼掩扉。未充句漏隐，已息汉阴机。搔首久难问，倚栏胡不归。云山供疾眼，霁色入清晖。泉韵汎瑶瑟，城阴罗翠屏。邻渠穿屋过，檐树影山青。滇蜀仍多事，风尘此暂经。牛车何处宿？怅望好林亭。
寓毕节刘氏小园养疾雨霁登眺偶成·其一
作者：承龄
朝代：清

受代容疏懒，山城昼掩扉。未充句漏隐，已息汉阴机。搔首久难问，倚栏胡不归。云山供疾眼，霁色入清晖。
寓毕节刘氏小园养疾雨霁登眺偶成·其二
作者：承龄
朝代：清

泉韵汎瑶瑟，城阴罗翠屏。邻渠穿屋过，檐树影山青。滇蜀仍多事，风尘此暂经。牛车何处宿？怅望好林亭。
斋居述怀
作者：承龄
朝代：清

郎署简趋谒，永昼罢拘束。暂谢车马扰，稍觉形神属。虚庭冷清飙，芳阶旷遥瞩。疏花改春荣，繁阴敷夏绿。感兹生意成，悟彼化机促。遐心寄缥缃，深襟托醽醁。惭无沧海略，久索金门粟。仲生述乐志，老氏贵止足。逐物讵有涯，驾贪期不辱。仕隐希古人，庶几企高躅。
赠黎莼斋茂才
作者：承龄
朝代：清
体裁：古风

培塿无大木，■流成回渊。雷雨久郁蒸，乃荐芝房篇。黎子出播州，此邦信多贤。郑莫辟坛坫，机云竞联翩。前辈有典型，聚辉腾星躔。蓬生且挺出，矧彼楠与楩。美珵能自照，祥金方出埏。宫商中琴瑟，将赓清庙弦。曲儒饰匡济，四野滋戈鋋。以之贡玉堂，可使涉巨川。当子登楼日，忆我射策年。学宦两无成，蹉跎欲华颠。为农当力田，凿井当及泉。愿子鉴景光，生才非偶然。
赠黎莼斋茂才
作者：承龄
朝代：清

培塿无大木，𱦏流成回渊。雷雨久郁蒸，乃荐芝房篇。黎子出播州，此邦信多贤。郑莫辟坛坫，机云竞联翩。前辈有典型，聚辉腾星躔。蓬生且挺出，矧彼楠与楩。美珵能自照，祥金方出埏。宫商中琴瑟，将赓清庙弦。曲儒饰匡济，四野滋戈鋋。以之贡玉堂，可使涉巨川。当子登楼日，忆我射策年。学宦两无成，蹉跎欲华颠。为农当力田，凿井当及泉。愿子鉴景光，生才非偶然。
春日杂兴柬刘谦斋
作者：折遇兰
朝代：清

金井楼高俯逝波，浮云东望足狂歌。一春心事花边尽，十载清明客里过。佳句渐如良友少，离愁翻比乱山多。西坡结屋吾将老，好待双旌访涧阿。
题黄鹤楼
作者：抱蜀居士
朝代：清
体裁：联

黄鹤来去无定所；白云今古拥高楼。
丁酉春日感题
作者：拉歆
朝代：清

隔岁遗愁在，经春改旧容。世情催白发，老态倚苍筇。门静无新客，心空有暮钟。百年成底事，漫作蜜巢蜂。
宋中丞牧仲以宋本施注苏诗见惠赋此奉谢
作者：揆叙
朝代：清

飞空仙人厌蓬壶，游戏下作眉山苏。兴酣落笔有元气，回斡造化吞江湖。辞雄义密援据博，读者岂易探根株。俗传王注多假托，穿凿附会欺庸愚。吴兴司谏抉天奥，磨丹闭户穷朝晡。景蕃该洽助商订，四十二卷同瑶瑜。天荒地老岁华改，鼠啮蠹蚀尘泥污。公安得此嘉泰本，篇帙虽缺神敷腴。殷勤补缀付剞劂，膏泽要使均沾濡。独留旧本自吟赏，岂散鳞爪藏丽珠。忽然惠我意安在，勉以文字相嬉娱。嵇康疏懒学久废，往迹尚可谈其粗。先生数奇困谗口，备历患难投艰虞。遗文何罪遭禁锢，良玉岂惮经洪炉。宁期旷世有自己，笠屐静对真形图。寸缣尺蹄费捃摭，零落幸免抛榛芜。春风水国花事好，轻舠远涉东南隅。新篘既醉吴市酒，异味行啖松江鲈。更惊秘简落吾手，喜极不尽狂歌呼。辱公期望恐难称，大愧识字耕田夫。携归留作最后供，古香绕座无时无。
清明日维扬舟中作
作者：揆叙
朝代：清

雨丝吹遍杏花风，令节吴州插柳同。十里寻芳输杜牧，全家上冢羡庞公。无边丽景王程里，有限韶华客路中。更喜前行烟月好，轻帆明日过江东。
禾中留别竹垞先生得五百字
作者：揆叙
朝代：清

吾兄昔好客，结识俱英贤。就中公最亲，如影依形然。每因儤直暇，觞咏偕欢妍。门前渌水亭，亭外泊小船。平池碧藻合，高树红樱悬。仰窥城西山，俯听槛底泉。有时把彩笔，按谱新词填。或模姜白石，或效张玉田。有时作八分，鸾凤争翔骞。中郎及丞相，屈强堪比肩。晨游辔屡并，暮宿床必联。阳乌出复没，顾兔缺再圆。相将移四序，谓可终百年。百年讵足保，一旦忽弃捐。伯兮既下世，客散如云烟。公亦厌承明，返棹鸳湖边。湖宽百余顷，中有蒲与莲。宜晴复宜雨，倒映东南天。愁来即泛艇，兴到或扣舷。试哦康乐句，空水共澄鲜。颇谐物外好，永谢区中缘。先生间世才，坟典咸贯穿。发而为文章，力若横海鳣。上登最高峰，下探不测渊。宾筵列钟鼎，武库罗戈鋋。自从唐宋后，继震川荆川。赋诗乃余事，精妙非刻镌。腾轩驾天马，追逐飞空仙。歌吟穷乃工，著述老愈专。源流考经籍，郑马争后先。降及有明诗，搜辑一代全。又曾集旧闻，析木穷星躔。囊中每携此，山川载图编。偶然披卷看，在越如在燕。刘侗应避席，何况侪辈焉。我生苦失学，丹黄乏磨研。尘埃困趋走，岁月惊推迁。常思听公语，坐使美疢痊。前年寓金阊，樽酒虚招延。先生来叩门，剥啄惊昼眠。旧声尚能识，但益毛发宣。话予幼时事，历历皆眼前。挥毫书短箑，缀以诗四篇。荧煌灿珠贝，馥郁堆兰荃。离居几何时，遽若脱矢弦。今年思久聚，别袂翻难牵。秀州树丛丛，河水鸣溅溅。此时与君别，怅怏心如煎。乖违知不免，会合期恐愆。江干倘相忆，毋吝鱼书传。
读秋笳集有感即效吴夫子体
作者：揆叙
朝代：清

开卷飒飒悲风生，仿佛纸上闻笳声。杨朱自向歧路哭，王粲岂免思家情。弱龄文章超流辈，洛下传闻纸增贵。嘉誉曾标三凤凰，就中季札尤称最。从来才命两相妨，失水抟风岂有常。未许扁舟归鹤市，翻教尽室窜龙荒。骨肉流离滞边徼，混同江冷霜飞蚤。亭伯空衔去国悲，初明漫上通天表。啮雪吞毡二十春，饱经险阻历艰辛。莺花尚忆江南月，节序徒伤漠北人。时时握管摅情素，万恨千愁此中露。生还虽赋草堂词，旅梦犹惊瓯脱路。我昔从游骑竹年，遗编展玩泪潸然。休言塞外心颜苦，剩有人间著作传。
青县舟中夜雪
作者：揆叙
朝代：清

芦台城畔舣楼船，乾雨争飞二月天。碎玉有声寒漏外，散花无数夜灯前。殊非梁苑开樽日，只当山阴返棹年。怪底搜肠无杰思，蹇驴不是灞桥边。
鹰坊歌和他山夫子
作者：揆叙
朝代：清

西郊天阔沙茫茫，高槐古柳溪风凉。地偏寂寞少人住，但作瓯脱供鹰坊。中有海青最神俊，竦立毛骨森昂藏。金眸玉爪异凡品，下视狡兔如跛牂。侧眼似觉天地窄，常思一举摩穹苍。忆昔辽代最珍贵，女真贡献交相望。搜求无厌旋致祸，两国转眼悲兴亡。至今黑水留异种，雕笼竞致来遐方。五陵年少颇好事，爱玩岂惜千金偿。嗟汝生性特趫捷，隼鹗未许随肩行。长绦羁绁岂初意，岁月浸久成驯良。关山秋暮盛羽猎，商飙倒卷尘沙狂。翻身向空入霄汉，快若骏马初脱缰。鴐鹅潜飞雊雉避，云罗万里无遮防。老拳劲翮奋搏击，风毛雨血齐飞扬。天生羽族亦有命，饥雀叫噪悲空仓。林边野鹤骨立瘦，度腹仅得分馀粮。尔形缡褷亦安用，终朝肉食恒充肠。人间生计总愧汝，翻笑溪獭衔鱼忙。侏儒方朔异饥饱，万物荣悴真何常。况今飞啄本同类，强弱吞啖堪嗟伤。食虾原不乏鱼鲔，捕蝉亦复惊螳螂。何当忘机效海客，驱逐猛挚延奇祥。群飞众动各适所，丹山鸾凤常游翔。桐花摇落期不至，老鸦攫肉纷路旁。且随韩嫣逐金弹，排风毛质看腾骧。
经虎丘
作者：摩净
朝代：清

鹿走苏台春寂寂，江花江草伤心碧。行人不见古今愁，指点青山王珣宅。
浪淘沙
作者：支机
朝代：清

鹃语最分明。唤梦谁醒，有流莺处有春情。花底间关啼不住，可是双声。丝雨入帘轻。灯外愁生。小鬟低怨说三更。红晕镜潮羞病颊，幽思盈盈。
鹧鸪天
作者：支机
朝代：清

垂柳垂杨满画楼。谁家夫婿拜红侯。水流别恨花飞泪，金铸相思玉琢愁。春渺渺，梦悠悠。自怜临镜怕梳头。天涯芳草知何处，一点灵犀不自由。
韵珊有幽忧之疾不能治也作此解之
作者：支清彦
朝代：清

暝色赴柴门，斜阳急归鸟。残蓂傍户移，孤树笼烟倒。念我同心人，苦为愁怀搅。贫贱褫意气，哀乐杂怀抱。人生非枌榆，焉能百年保。努力事无图，荣名以为宝。
柳洲亭
作者：支隆求
朝代：清

陡觉红埃隔市阛，青罗如带柳丝环。园亭自占晴云外，钟磐遥闻斜照间。顿醒尘心返初地，难抛积习爱名山。同群鸥鹭由来惯，消受春风一日闲。
柳洲亭
作者：支隆求
朝代：清
体裁：七言律诗

陡觉红埃隔市阛，青罗如带柳丝环。园亭自占晴云外，钟磬遥闻斜照间。顿醒尘心返初地，难抛积习爱名山。同群鸥鹭由来惯，消受春风一日闲。
浦城水次怪石瀑泉惊人万状
作者：支隆求
朝代：清
体裁：五言律诗

嵯峨经千里，欸乃复闻声。块垒胸中伏，巉岩波里行。羊肠世路曲，鸡肋宦情轻。一叶舟如寄，将心照水盟。
一萼红
作者：改琦
朝代：清
体裁：词

水如天。有红阑摇影，雪斋耸吟肩。鹤氅行空，筇枝曳翠，剑佩来又珊珊。旧游处、凉堂采绿，写鸥心、林下一琴眠。醉拂鱼笺，卧吹龙笛，閒倚琅玕。依约西溪溪上，欠篷捎黄月，屐响仓山。东阁酬春，斜川赋韵，难得仙骨高寒。渐引入、梨云梦境，惹飞花、催放总宜船。想见风流白傅，只住三年。
一萼红
作者：改琦
朝代：清
体裁：词

泛轻凫。展凉云深处，花叶卷还舒。昔昔巢痕，寥寥鹤语，饮水来读仙书。溯前度、提鹇挈鹭，续清游、生怕白鸥疏。二顷琉璃，一双翡翠，七尺珊瑚。何似观河重到，正三年怀刺，一笑携壶。菱角翻歌，荷心泻酒，杯影绿飐菰蒲。算此夕、中流散发，兴飘然、都是列仙儒。卧听弦声雨骤，乱撒琼珠。
一萼红·题江香百花卷
作者：改琦
朝代：清
体裁：词

羡蛾眉。仿寒山点笔，研露晕轻脂。史著无声，图开没骨，芳名压倒修微。但留取、瓯香粉本，付仙鬟、珍重好花枝。萼绿临风，鞋红绣地，万种芳菲。知否人间秀气，料不钟男子，合让深闺。诗语寥寥，鸥波昔昔，却怜生未同时。算千古、灵芸三绝，刺鸳鸯、何处觅针丝。笑我看朱成碧，濡墨鹅溪。
临江仙·望湖楼
作者：改琦
朝代：清
体裁：词

不见跳珠来眼底，斜阳雨脚初收。远山点点黛螺浮。天光如镜，荡漾一轻鸥。手把芙蓉歌水调，仙人宛在琼楼。寒泉同荐菊花秋。羽衣吹笛，乘醉月中游。
临江仙·石公
作者：改琦
朝代：清
体裁：词

一水盈盈谁语，空山寂寂无人。苍茫独立太湖滨。白鸥相对，隔断软红尘。捞月醉游碧落，搴云飞梦青雯。夕阳影借醉颜醺。素波如练，雁字看书裙。
买陂塘·冒雨过剪淞水屋主人留饮看菊夜归华亭
作者：改琦
朝代：清
体裁：词

笑餐英、暮寒人瘦，剪灯同赏疏雨。一枝倒卧花先醉，觞影带飞秋句。帘捲处。伴坐客眠琴，领略无弦趣。黄金铸汝。剩一片心孤。三分骨傲，诗思澹如许。溪堂静，閒与尊前夜语。云萍波上凉聚。萧萧短发风吹帽，羞插满头归去。君莫舞。拟追和陶诗，痛饮花间住。寥天雁橹。怕潮落江空，今宵酒醒，蟹火滴烟渚。
买陂塘·少眉属题《逗秋阁学书图》
作者：改琦
朝代：清
体裁：词

凭仙居、砚山融墨，洒窗飞响凉雨。临池未许笼鹅换，点笔都成天趣。帘卷处。吹不断、萦回宝篆如金缕。焚香论古。剩鸟迹丛残，虫文剥蚀，谁与重豪素。涂鸦诮，若个雷门布鼓。输君能运灵杵。商量醉月开醇夜，欲绣屏间诗语。书可著。也占得、名山几卷钿函贮。烟霞护汝。看半幅云蓝，一行雁字，缥缈映秋宇。
买陂塘·松江蟹舍为砚北作
作者：改琦
朝代：清
体裁：词

剪吴淞、半江秋色，纬萧横截烟翠。爬沙响处芦漪白，凉雪枝枝摇曳。斜照里。盖一把香茅，影蘸菱波细。西风又起。配秫酿新篘，橙齑徐捣，长擗有馀味。湖田住，住尔幕天席地。樵青扶得残醉。通波塘外横云绕，依约橛头船舣。枫落矣。忆左手持螯，右手招渔弟。沉吟未已。谱弦上新声，画馀纤爪，茶鼎水初沸。
买陂塘·绿波池上作
作者：改琦
朝代：清
体裁：词

梦横塘、蛤蜊菰叶，者番诗境寻到。鱼天几叠云蘋影，凉聚绿池清晓。春易老。剩一丈红蔷，宝靥开浓笑。鸳鸯最小。趁鹤帐风和，鸭阑人远，偷眼看垂钓。苔阴合，挂屩枫前客少。卧枝低拂茶灶。仙凫不入莺花队，点破斜阳芳草。歌水调。拟著个樵青，同放烟波棹。盟鸥未了。看浅浅山弯，纤纤月吐，杯底一眉扫。
买陂塘·陶庵紫藤
作者：改琦
朝代：清
体裁：词

小吴船、四三鸥侣，水云飞上珊枕。沙禽两两寻烟语，烟际又飘残磬。波似镜。铺一片、藤花影荡朝霞冷。朱阑掩映。对紫雪楼台，青山屏障，人远画图近。南村隐。辟个通幽曲径。翠阴斜罥诗鬓。琼珠络满天风细，吹过妙香成阵。怀古兴。君不见、婆娑双树巉岩并。重游预订。就鸭脚黄边，吹芦捉火，煨酒爆银杏。
买陂塘·题《绣谷图》
作者：改琦
朝代：清
体裁：词

问閒鸥、那家池馆，苍凉惟石能语。荒芜没尽三三径，指点巢痕何处。参活句。挈红豆词人，同倚相思树。披图认取。叹粉墨犹新，溪山似昔，胜侣渺烟雾。笙歌乐，想见旧时尊俎。云蘋飘瞥难聚。柳枝低罥鸦啼屋，依约忆娘眉妩。风吹絮。只织不成愁，一片溟濛雨。桃花半坞。剩野草黏天，东风刬地，春色已如许。
减字木兰花·书子冶《梦影集》后
作者：改琦
朝代：清
体裁：词

画纱苔格。凉韵珊珊荡诗魄。竹影灯痕。仙梦如烟饯绿春。望湘人老。同是愁春惜芳草。一段春情。雨细于丝织不成。
减字木兰花·青海道人乩书眉广属赋
作者：改琦
朝代：清
体裁：词

仙人游戏。墨气淋漓纸能贵。神似云麾。抵得追魂北海碑。金刚不坏。手擘溪藤挂龙怪。剑佩珊珊。下笔灵风满石坛。
剪湘云
作者：改琦
朝代：清
体裁：词

醉捻檀痕，凉喷翠琯，共谱出山香，海水清浅。谁把真珠排密字，丝绣轻纨两面。趁双鸥、嫩约泛横塘，送斜阳归燕。可忆半臂风泉，访秋池馆。剩碧闪疏萤，藕叶零乱。歌到竹枝须痛饮，坐我莎阴摘阮。羡诗人、一舸看云眠，任帆随峰转。
卖花声
作者：改琦
朝代：清
体裁：词

秋绿点轻纨。翠袖生寒。露浓香细碧花天。魆地墙阴双蛱蝶，飞过秋千。刬袜出来难。鹦鹉都瞒。当头月好为谁圆。玉宇琼楼浑是梦，此夕何年。
卖花声·峄园赏菊分得陶字
作者：改琦
朝代：清
体裁：词

紫靥晕霜豪。淡墨谁描。共拌泥饮擗双螯。灯影背人移入镜，插架花高。秋鬓已萧骚。且醉陶陶。酒香和墨染吟袍。钿笛吹残扶梦去，篷点潇潇。
卖花声·红雨楼听畹香弹琵琶同竹士作
作者：改琦
朝代：清
体裁：词

花落小红楼。烟荡波柔。蔚蓝天影看云流。万绿铺成三面海，忽下双鸥。侬已不胜愁。密意难酬。泪痕散作四弦秋。惆怅子弦声最细，语更绸缪。
卖花声·题《红蕉馆图》为琴甫属
作者：改琦
朝代：清
体裁：词

露叶石阑遮。碧玉枝斜。黛痕朱晕画衣纱。隐约烟中人小语，今夜凉些。亭午月初华。双脸明霞。欲裁秀句寄谁家。瞥见凄迷仙蝶影，扶上蕉花。
南乡子
作者：改琦
朝代：清
体裁：词

罗帐小如篷。灯影莲花晕断红。手拨烧槽回漫水，惺忪。酒醒今宵似梦中。并倚唱玲珑。花气凝沾蕙露浓。送过泠泠弦上语，墙东。月底修箫点拍同。
南柯子·雨花台
作者：改琦
朝代：清
体裁：词

雪映山眉紫，烟消树顶圆。扪萝欲上翠峰颠。忽堕半空铃语、石坛寒。径仄双崖并，泉枯落叶填。一绳雁底小江天。只在夕阳影里、倚阑看。
南楼令·南园池上见新月
作者：改琦
朝代：清
体裁：词

秋雪罥烟丝。轻柔水面吹。浣清愁、小浸寒漪。似与么蟾同照影，犹想见、少年时。柳叶飐风枝。归鸦声转凄。溯前游、门径先迷。伴我雕阑浑一霎，惹新恨、敛修眉。
卜算子
作者：改琦
朝代：清
体裁：词

借了一分秋，悄向心头种。偎近熏炉袖不温，夜浅春寒重。思梦背罗屏，髻影残灯拥。梦尽江南无数山，翠被愁无梦。
台城路·马
作者：改琦
朝代：清
体裁：词

神安气逸跑空立，惊看是何灵瑞。塞笛嘶红，水钱饮渌，尝控飞仙游戏，笙歌队里。笑叱拨无才，换他痴婢。舞罢登床，障泥洗净付流水。生来骏异可喜。算三花照夜，龙种堪拟。佶栗腾虬，蒙茸逐鹿，瞥眼黄尘吹起。烟缰雾辔。便自造青云，下疑无地。一跃昆崙，长鸣犹未已。
品令·月下闻箫
作者：改琦
朝代：清
体裁：词

凤箫声缓。想玉指、花阴乱。销魂此曲，为谁曾写，旧时团扇。知否萧郎月下，竹枝倚遍。银河清浅。看碧落、华星满。翠森森处，个侬低髻，烟丝吹软。不是凄凉风景，也应肠断。
喝火令·芦士心青偕访绿春戏赠此解
作者：改琦
朝代：清
体裁：词

草色萦青镜，岚光漾碧莲。乌篷移过画帘前。遮黑夕阳亭角，几曲小红阑。柳搦纤腰软，珠承秀靥圆。买丝容易绣卿难。一样横波，一样亸香肩。一样翠罴衫子，鬓影薄如烟。
声声慢·听竹坪琴
作者：改琦
朝代：清
体裁：词

云移□岳，树入屏山，筛空墨叶扶疏。过耳泠然，弦外绿飐菰蒲。潇湘满篷夜雨，隔烟汀、雁橹声孤。兴未已，把铁如意舞，击碎珊瑚。谁种玉梅三百，向花深深处，卧读仙书。剑佩来迟，待到漏尽铜壶。飘飘一丝鹭顶，袅西风、半折寒芦。意自远，写游心、在太古初。
壶中天
作者：改琦
朝代：清
体裁：词

买山无计，把东厢新葺，芦帘不挂。芳树浓阴将绿绕，画出村居初夏。三月莺花，中年丝竹，消过閒庭榭。团团飞絮，轻云扶起苔罅。可要饮渌杯深，含桃珠绽，酬此春残夜。湖上水田人易办，只有轻风无价。梦影鸥圆，香围蝶散，瞥眼荼蘼谢。他年定忆，讨春同醉花下。
壶中天
作者：改琦
朝代：清
体裁：词

碧山人去，甚东风、吹老枝枝香雪。曳杖拖挲看暝色，瘦步又随寒蝶。松影如潮，峰阴欲雨，绿净茶烟活。疏林残照，打头飘下桐叶。此地小驻游仙，初平叱起，顽石皆仙骨。缚个香茅青涧曲，卧对云屏千叠。翠袖搴萝，红螺过酒，绕屋梅花发。手携鸦觜，破空飞出明月。
壶中天·李白楼小星宿海遗砚陈生属题
作者：改琦
朝代：清
体裁：词

女娲炼石，把东南补剩，填平银汉。翠水蓬瀛清浅后，巧匠琢成真砚。珠玉挥毫，云烟落纸，织句弓衣满。墨磨人老，出门随带行卷。尤羡作赋摹空，蛾眉能读，湖海留题遍。头白鸳鸯双载去，情似红丝难剪。晓露研薇，寒泉荐菊，枨触晨星散。蟾蜍泪滴，为谁愁溅花片。
女冠子
作者：改琦
朝代：清
体裁：词

些儿眉翠。略比初三月细。见来迟。著袂花千朵，凭栏笛一枝。背灯怜瘦影，面壁诵香词。笑撚寒梅嗅，半开时。
好女儿·过废园有感
作者：改琦
朝代：清
体裁：词

雨过落花津。三五踏青人。泼眼楼中远岫，一片绿苔匀。金粉换斜曛。看水面、犹有停云。钗头飞燕，裙边簇蝶，簌簌歌尘。
如此江山·椒畦过访壶中，赋此志喜，乞写《乍村老屋图》
作者：改琦
朝代：清
体裁：词

断云一片收帆影，荒江剪淞人到。玉破鲈腮，霜酣菊靥，鸭脚黄边移棹。吴枫未老。趁诗鬓飘萧，倚篷吟悄。笑脱羊裘，软红飞处迹如扫。西风留客小住，叹中仙去远，愁满芳草。香叶惆零，冬花黯澹，枨触三生鸿爪。留传画少。剩粉墨离披，雪蕉残稿。点染孤村，四山烟翠绕。
子夜歌·为小双鹤居士题莲影
作者：改琦
朝代：清
体裁：词

阿溪寂寞烟中语。满身仙露凉如雨。少小不知怜。何时鸥梦圆。盈盈十三四。才识真珠字。花覆紫鸳鸯。影儿一镜香。
子夜歌·二分明月女子像
作者：改琦
朝代：清
体裁：词

团圞皓魄心心印。竹西亭子珠帘静。只有一分人。同他月二分。仙仙飞入月。不觉烟鬟湿。别后见应难。金波泻作环。
寻芳草·歌楼感旧
作者：改琦
朝代：清
体裁：词

绿遍深深院。又飞絮、一庭吹满。墨华帘、低蹴红襟燕。玉钩宕、无人捲。有甚旧心情，怕重题、去年门扇。小阑干、谁绾风筝线。晚花落、珠丝罥。
小重山
作者：改琦
朝代：清
体裁：词

浮动岚光罥活云。林深何处觅、隐仙人。房山泼墨画山村。仇池梦、空翠扫烟痕。猿鹤怅离群。草堂诗卷在、最思君。数峰江上碧氤氲。伤怀抱、蟹舍一灯昏。
少年游·小桃属题梅花小影
作者：改琦
朝代：清
体裁：词

万株晴雪罥梨云。花气忒温黁。一曲红阑，满湖香月，灯火近黄昏。画楼西畔吹霜角，扶醉看星辰。翠羽飞来，绿琴眠处，疏影画湘裙。
少年游·苏公祠观梅
作者：改琦
朝代：清
体裁：词

园林雪后静眠琴。倚棹水云深。铁笛声中，玉龙飞处，此老独登临。花光绕屋香成海，树古碧苔侵。茶梦初温，钵缘重续，有句鹤来寻。
少年游·逍遥游
作者：改琦
朝代：清
体裁：词

屏间金碧，窗间紫翠，小阁倚三层。半树斜阳。满身松影，萝径揖诗僧。閒云归去，青山未买，一笑兴飞腾。说与迂倪，商量点笔，烟墨洒溪藤。
山亭宴·芳草
作者：改琦
朝代：清
体裁：词

秦宫晓望伤心碧，荡鸳鸯、暗萦波镜。香径屧痕深，早没尽、春烟一寸。王孙尚此憺忘归，念远道、为传芳讯。谁与续离骚，怕过眼、愁难醒。半明半灭春将暝。□翎低、也寻金粉。淡到六朝山，只一片、斜阳未冷。醉眠何处费鸥猜，任风罥、游丝无□。晴翠染湘帆，趁月影移近。
巫山一段云
作者：改琦
朝代：清
体裁：词

明月今何夕，梅花合一家。不知是月是梅花。人影隔窗纱。酒晕团红玉，衣痕点碧华。绣鞋桥外路周遮。新柳罥栖鸦。
庆清朝慢
作者：改琦
朝代：清
体裁：词

杉飐岚青，雪消渚绿，飞声暗捲风涛。云垂水立，凤琵推手弦高。春在闹红枝上，酬花先奏郁轮袍。杯光泻，满庭藻荇，画出僧寮。谁谱铁厓乐府，况酒痕前度，月色今宵。阑干影里，曾倚清笛閒箫。点破旧时藓壁，惊看龙子上烟霄。他年忆，冷吟竹坞，浅醉花朝。
徵招·古雪庵小休酌悟道泉而返
作者：改琦
朝代：清
体裁：词

幽栖不放斜阳入，濛濛四山深翠。曲涧绕轩窗，漾流云如水。素涛生碗底。莫孤负、竹炉风味。满耳松言，半房茶梦，一襟凉吹。移屐转峰阴，烟苔古、难摹井眉题字。天远饷空瓶，语西来禅意。心尘清更洗。渐林外、疏钟声递。待留补、坏色袈裟，缉野塘荷芰。
徵招·蘼芜山樵还吴，余冒雪相访于白苧城中，怅然而返，因谱此阕寄之
作者：改琦
朝代：清
体裁：词

翠烟不锁蘼芜梦，双鬟采香如画。替换越罗裳，任回风飘麝。远山才扫罢。送帆影、柳梢轻卸。笑问春人，几番吟醉，水边林下。云雪荡寒空，相思字、偏愁雁儿难写。步屧小银塘，咏人间奇夜。市桥灯落也。忍立尽、月阴苔罅。绮楼远，舞困飞琼，认玉梅花谢。
忆旧游
作者：改琦
朝代：清
体裁：词

倩花迎步屧，鸟唤提壶，及此芳辰。鹤放开笼舞，趁疏香过酒，吹堕梨云。且招旧时鸥侣，薄醉看书裙。叹雪点春泥，三生鸿爪，一昔留痕。离群。溯前度，记桃雨方浓，风日犹新。依约青莲宇，划二分水竹，绿野无人。竹肌又镌诗翠，返照碧苔温。倘祓禊重来，红鹅已识王右军。
忆旧游
作者：改琦
朝代：清
体裁：词

趁梯云蹑屩，负日乘蓝，寻到招提。引入清凉境，喜松风十里，吹绿山眉。壁间翠光浮动，流影石梁西。看雨后跳珠，潺潺拂水，湿了僧衣。忘机。澹无语，任鼎沸茶声，鬓飏烟丝。更上三层阁，送萧萧残响，梅叶横飞。远空数行新雁，寒色荡斜晖。笑渔父重来，仙源咫尺红树迷。
忆旧游·九月十二日，偕菊裳、九峰、卿常登虞山，遍游三峰、剑门、维摩诸胜，归途过桃花涧看红叶，以长短句记之
作者：改琦
朝代：清

趁梯云蹑屩，负日乘篮，寻到招提。引入清凉境，喜松风十里，吹绿山眉。壁间翠光浮动，流影石梁西。看雨后跳珠，潺潺拂水，湿了僧衣。忘机。澹无语，任鼎沸茶声，鬓矐烟丝。更上三层阁，送萧萧残响，梅叶横飞。远空数行新雁，寒色荡斜晖。吴淦父重来，仙源咫尺红树迷。
忆旧游·榖人先生寄题《少年听雨图》依韵奉酬
作者：改琦
朝代：清
体裁：词

认声飞似叶，影织如丝，吹满筝楼。我亦仙仙舞，怕一灯冷晕，暗赴春愁。酒醒不知何处，枨触看吴钩。更杳霭钟沉，荒寒雁断，诗鬓先秋。悠悠。溯前度，奈月黑丁帘，香烬秦篝。莫赌潇潇曲，被沧江渔笛，偷换歌头。老仙醉骑黄鹤，曾约扫花游。道落尽残红，风风雨雨归也休。
忆萝月·《风屋补萝图》
作者：改琦
朝代：清
体裁：词

黄茅盖就。卧听风如吼。倚翠牵萝秋影瘦。依约暮寒时候。打头屋只三间。支撑月地花天。知否晴多雨少，漏痕湿了红笺。
忆萝月·写《桐月怀人图》寄穹窿山补樵道人
作者：改琦
朝代：清
体裁：词

碧华飞去。照见山中树。墨叶筛空凉欲雨。画出方壶深处。春来结伴山行。莫孤明月多情。迟我半床花影，瑶台清露吹笙。
忆萝月·题黄鹤《山樵停琴图》
作者：改琦
朝代：清
体裁：词

翠涛风捲。弦外秋声远。隔树峰阴云束断。独自眠琴石畔。道人诗鬓飘萧。山中黄鹤谁招。手弄一丸凉月，清光斜出松梢。
思佳客·放船查湾访懒渔不值
作者：改琦
朝代：清
体裁：词

柳岸蒲塘绿已齐。烟舲浮动碧琉璃。云开蒻岭通樵语，日出查湾露钓矶。怀一刺，款双扉。溪声树色草堂西。洪厓醉后方乎去，仙笛吹残又落梅。
惜红衣
作者：改琦
朝代：清
体裁：词

翠水凉生，红香露裛，晓风无力。荡漾其间，烟光炫朱碧。湾头打桨，尝梦与、鸳鸯为客。相忆。纤手摘新，泣珠房轻擘。亭亭玉立。浓笑嫣然，娇姿更谁惜。琉璃砌地，月影穿花壁。点破一奁幽渌，半脱舞衣狼藉。唤那时菱角，吹出小江秋笛。
愁倚阑令·一半勾留处
作者：改琦
朝代：清
体裁：词

里湖水，北山烟。断桥边。塔影当窗松顶，翠光圆。消过荷风半枕，平添竹屋三间。几度花开明月上，破诗禅。
愁倚阑令·宝带桥看白莲
作者：改琦
朝代：清
体裁：词

千丝柳，一帆风。洞庭东。二顷琉璃宛宛，卧长虹。露下渔衫欲湿，凉深蟹火初红。白藕花开秋月绿，倚吟篷。
扁舟寻旧约·藕芗却扇词
作者：改琦
朝代：清
体裁：词

越网千丝，吴波一剪，镜中忽堕行云。年时曾见，采香犹小，袜罗不染纤尘。华星羞替月，怎禁得、红啼翠颦。几番灵鹊，催人欲渡，恰趁夜凉新。挨过了、荷花生日去，剩半湖秋色，并载桃根。蜻蜓偷眼，鹭鸶窥影，浅脂晕向斜曛。棹穿莲叶北，消受清香远闻。累侬纤手，水窗雪藕倾绿樽。
摸鱼儿
作者：改琦
朝代：清
体裁：词

捣香齑、放船横泖，满襟都染诗翠。山光泼眼浓如笑，笑我几番沉醉。帆挂矣。掠片片凉花，漾入风漪细。篷窗听水。恰树带茶声，波回橹唱，万绿泻杯底。神鼍顶，想见飞来剑佩。茅君乘鹤游戏。仙人旧馆依然在，松与碧云无际。修竹里。指断塔斜阳，画出兰峰背。行歌未已。早青没鞋帮，踏莎烟软，扫石看题记。
摸鱼儿·泖湖
作者：改琦
朝代：清
体裁：词

听潮音、四禅天上，古今尘梦同洗。鱼龙铸入青铜镜，犹见秦时舞意。云涨起。只九点螺痕，碧露依微髻。三分翠水。恰绿树藏烟，红墙浸月，塔影一枝倚。新田米。网得银鲈细脍。凉波小摘莼脆。朝衫尽有忘归乐，苦忆此乡风味。秋色美。让头白芦花，冷笑枫人醉。渔帆峭矣。正铁笛横吹，异香初爇，蘋雨洒蓑袂。
摸鱼子
作者：改琦
朝代：清
体裁：词

亸烟鬟、一奁幽渌，画眉啼彻花底。峰如锦绣波如染，越女嫩于春水。船并舣。惹舞絮飞英，乱点风前袂。香熏翠被。问敧枕云偎，搴帱月堕，谁与共吟醉。泷中好，倒泻松光无际。鱼天帆影摇曳。浅斟不唱潇潇曲，恰唱我侬欢喜。渔梦里。配紫笛红衫，著个人双髻。风情未已。尽诗鬓星稠，酒灯雪艳，陶写付歌吹。
明月引·题畹兰《簪花图》
作者：改琦
朝代：清
体裁：词

晓妆楼上结华鬘。亸香肩。试轻衫。纤手簪花，影更媚于兰。除却周郎谁点笔，修得到，对朝云，描远山。远山。远山。恣意看。镜儿圆。眉子弯。烧槽金屑，无心理、梦雨阑珊。一笑拈来，都是散花禅。不见忆娘新画本，空想像，拨琵琶，冯小怜。
昭君怨
作者：改琦
朝代：清
体裁：词

满院落花如雨，中有数声筝语。燕子最愁侬。一襟红。遮莫新来消瘦。掩映软丝烟柳。半卷夜明帘。露纤纤。
曲游春
作者：改琦
朝代：清
体裁：词

几度寻烟语，指香林深处，才点双屐。掇酒摇豪，趁冷厨烧笋，慢酬寒食。醉扫僧廊壁。许再乞、鸥波题墨。溯前游、五百馀春，磨灭画图金碧。忆昔梅花吟席。伴月麓枯禅，文山残客。欲荐寒泉，罥枝头红雨，帽檐微侧。纤柳和愁织。映斜照、一丝无力。渐看帆影灯痕，又催暝色。
月下笛
作者：改琦
朝代：清
体裁：词

一笛吴云，梅华已放，老仙何处。孤亭梦远，难觅荒波旧鸥侣。江潭摇落无多柳，犹念我、飘零倦旅。痛人琴俱往，长歌当哭，此心良苦。归路。寒如许。正风雪漫天，短篷来去。茫茫太古。曲终愁共谁语。暗香沁入诗脾冷，但拾得、廉夫剩句。算此别、隔千秋，同话巴山夜雨。
望梅·伯冶属题《采蘅图》
作者：改琦
朝代：清
体裁：词

满身兰雪。笑花花絮絮，乱飘粉蝶。看素面、背立湖山，恰新制春衣，密缝云叶。石上青苔，早黏住、留仙裙褶。是吴宫舞罢，昔昔采香，又试芳屧。娟娟美人是月。定传言玉女，前事休说。念远道、欲赠芳馨，尽怀袖三年，不教磨灭。一扑温香，怕蘅梦、者番飘瞥。恁崔徽、绿颦翠谑，画成活脱。
杏花天·《晓窗点黛图》为卿常赋
作者：改琦
朝代：清
体裁：词

琼扉露浥香兰笑。诗语寂、画屏寒峭。鹦哥起比春人早。犹道蛾眉未扫。潘郎鬓、伤春易老。崔徽卷、惜花生小。啼鸦屋底残红小。纤柳一丝月晓。
杏花天·题顾西梅《花影吹笙图》
作者：改琦
朝代：清
体裁：词

瑶台天影寒于水。正满地、花阴如绘。露香浮动鬟云翠。人在淡黄月底。把银字、一行炙未。引兰气、一丝吹细。百宝阑干仙鹤睡。阑外牡丹开矣。
极相思·月夜忆文卿
作者：改琦
朝代：清
体裁：词

年时初见茶茶。遮护碧窗纱。莺儿同坐，燕儿同话，飞向天涯。月地云阶无梦到，碎秋心、画鼓三挝。迷藏甚处，玻璃魂瘦，偎近寒花。
柳梢青·题童二树画梅
作者：改琦
朝代：清
体裁：词

几点疏香。霏霏剡雪，冷射溪光。想见幽姿，暮寒修竹，背倚苔墙。所思渺隔南江。看瘦影、移来纸窗。芋火茶烟，绮琴铜笛，月下吟商。
水龙吟
作者：改琦
朝代：清
体裁：词

晓霞散入微茫，五湖树色开青嶂。湾头雨过，荷钱千点，烟波摇荡。越网牵来，鸱夷载去，老渔惆怅。指白云乡里，日长山静，林花落、闻樵唱。遥觑灵鼍蹋浪。护珠龛、纷孥龙象。风抟水激，石栏斜靠，摩空飞响。小摘枇杷，金丸初绽，堆盘相饷。对清光似镜，一痕远黛，画新眉样。
水龙吟·破山寺
作者：改琦
朝代：清
体裁：词

鹭鸶飞入遥青，流云满地凉于水。峰阴十里，斜阳无影，但闻风吹。选石临池，倚枫挂屩，清游能纪。待经翻月上，神龙出听，僧眼碧、牛毛细。领略茶禅滋味。对空明、尘襟如洗。竹林缺处，芭蕉斜飐，绿天秋碎。放下团蒲，万缘俱寂，一声弹指。剩参来活句，纱笼钗股，剔苔花翠。
水龙吟·题泖东《莲社图卷》
作者：改琦
朝代：清
体裁：词

海天铁笛吹残，绿衫斜飐龙门雪。爬沙冷韵，倚阑听遍，梅花能说。西望垂虹，老仙一舸，飘然如叶。把珊竿收了，鲈香拾片，邀同赏、虎溪月。竹杖挑来吟箧。映疏林、人随寒蝶。烧猪有约，閒寻莲宇，诗仍呈佛。前度横云，满山松雨，灯前凉别。笑推敲影瘦，僧参活句，种星星发。
江城子·过西湖庄故居
作者：改琦
朝代：清
体裁：词

小西湖上赤阑桥。柳摇摇。水迢迢。鞋痕一路，草长杂花飘。上学光阴浑似梦，风竹乱，纸鸢高。
沁园春·和龚瑟人原韵
作者：改琦
朝代：清
体裁：词

一昔南园，客散花飞，仙凫小留。恰琼枝相映，携来璧月，银河倒捲，泻入香瓯。燕市谭禅，马塍吊古，说与飞鸿感旧游。无卿邻，叹王郎扪虱，各有千秋。羡君摇笔沧州。直压倒元龙百尺楼。看珠盘翠斗，醉馀可摘，珊竿铁网，钓罢都收。水上云蘋，庭中竹柏，忽下西风双白鸥。题糕懒，笑同簪黄菊，鬓已星稠。
法驾导引 其一 圣姑庙神弦曲
作者：改琦
朝代：清
体裁：词

桃花水，桃花水，玉洞晓烟红。满地流云仙鹤语，紫箫吹软夜东风。春梦忒匆匆。
法驾导引 其三 圣姑庙神弦曲
作者：改琦
朝代：清
体裁：词

秋风起，秋风起，采采白蘋香。一簇菱花栖蛱蝶，几茎藕叶罩鸳鸯。暮雨太凄凉。
法驾导引 其二 圣姑庙神弦曲
作者：改琦
朝代：清
体裁：词

花鬘结，花鬘结，楼阁化为云。舞罢山香挝羯鼓，落梅飞上月华裙。烟海碧氤氲。
洞仙歌·绿罂粟花
作者：改琦
朝代：清
体裁：词

樱桃熟矣，正浓阴如墨。龙子耕烟破深碧。渐鸭头波暖，鹦鹉螺空，算只有、一剪可怜春色。乞花兼乞米，准备量珠，买断清愁对倾国。仙掌玉为盘，欲奏瑶章，更细捲、轻绡如织。且莫向、蓝桥种胡麻，笑认叶寻花，绣绒难擘。
浣溪沙
作者：改琦
朝代：清
体裁：词

玉骨冰姿怯嫩寒。满身疏影罥轻烟。最高枝上举头看。酥手半笼蝴蝶袖，磁瓶疑耸美人肩。梅花插了过新年。
浣溪沙·曼生画莫釐缥缈两峰赠非石。乙亥五月，予至山中，属题此句
作者：改琦
朝代：清
体裁：词

一笑逢君卸片帆。凉云似水画渔衫。具区风月石桥南。眼底遥青如旧友，袖中冷翠出巉岩。紫溪题墨酒初酣。
浣溪沙·椒畦画《影梅庵图》
作者：改琦
朝代：清
体裁：词

一帧华光上画叉。来寻烟语过山家。枝枝香月写窗纱。天上紫云无梦到，竹边翠袖太寒些。轻纨黏住古时花。
浣溪沙·花隐园
作者：改琦
朝代：清
体裁：词

池上日华慵起早。黄磁斗小栽瑶草。分付修微添画稿。雀梅叶底青虫袅。玉桂花间红蝶绕。满地残英愁未扫。
浣溪沙·题查梅壑《松林亭子图》
作者：改琦
朝代：清
体裁：词

一朵江南雨后山。疏松隔水弄秋弦。草亭修竹两三竿。卷里遥青浮雪璧，奁中幽绿动烟鬟。迂倪粉本落人间。
浣溪沙·黄浦舟中
作者：改琦
朝代：清
体裁：词

自笑孤篷听雪眠。来寻烟语白鸥前。相看鬓影惜华年。黄耳冢边洲似月，春申阁外水如天。玉龙起舞一江寒。
浣溪纱·忆虞山
作者：改琦
朝代：清
体裁：词

听雨僧庐今几年。推窗卧看剑门山。纷纷紫翠落屏间。红豆花开词客老，绛云楼锁柳枝残。蘼芜香梦一身烟。
浪淘沙·横塘
作者：改琦
朝代：清
体裁：词

梅雨晚来晴。新水生萍。孤篷摇曳月中行。七十二峰渔梦远，棹入空明。帆影卸烟汀。绿野云停。好风吹起踏歌声。我有江南肠断句，吟与谁听。
清平乐
作者：改琦
朝代：清
体裁：词

鱼天欲暝。荡漾溪山影。缚个香茅尘梦冷。卧看流云无定。一枝铁笛摩挲。钓竿斜拂珊柯。招手千秋渔父，买春欲当烟蓑。
清平乐·冬夜同人集水云舫送周南桥归甬东
作者：改琦
朝代：清
体裁：词

送君归去。行李寒如许。芦月烟江闻雁橹。今夜酒醒何处。酒人都半天涯。酒阑我便思家。一任冷吟浅醉，催开数点梅花。
清平乐·太白楼玩月
作者：改琦
朝代：清
体裁：词

水天一色。凉濯冰壶魄。楼角酒星如可摘。缥缈山河夜碧。西风濑上生波。栖乌啼遍霜柯。我醉停杯欲舞，月中弄影婆娑。
清平乐·题南田山水
作者：改琦
朝代：清
体裁：词

墨漪明净。点出清秋景。水上烟光吹不定。浮动一痕山影。凉堂图画紬开。愔愔幽绿生苔。想见白云溪上，东园月话归来。
渔歌子
作者：改琦
朝代：清
体裁：词

扬子桥边载酒行。瓜州城外待潮生。帆角动，水风轻。手拓篷窗看月明。
满江红
作者：改琦
朝代：清
体裁：词

落尽松花，积一房、濛濛山色。只故老、爱寻先隐，暂停吟屐。云外箫声犹缥缈，壁间钗股何狼藉。笑种桃、曾见几回开，元都客。青鸟去，无消息。瑶草长，多陈迹。待一轮推上，卧吹铜笛。古鼎香销银叶冷，宫奁露洗铅华湿。引飞觞、流咏石鱼湖，须眉碧。
满江红·中秋夜雨浣云招集丛桂堂听韵生度曲
作者：改琦
朝代：清
体裁：词

石破天惊，蓦飞响、一枝铜笛。秋风撼、蕉桐深院，翠阴如墨。凉晕自摇红烛瘦，雨声骤打枯荷侧。引清商、云外喷珠霏，敲空碧。弦拉杂，衫应湿。歌捉搦，头先白。况人间天上，可怜今夕。骑暖扬州仙鹤背，唱高东海蟾蜍魄。更夜阑、谁倚画楼听，阑干拍。
满江红·挽瘦生
作者：改琦
朝代：清
体裁：词

万古青山，掩多少、酒人诗骨。算只有、赵州浇土，刘伶荷插。千载鹤归浑似梦，三更鹃苦空啼血。怕他生、未必定相逢，伤心别。书喜字，银钩折。书恨字，红笺叠。但墨磨人耳，字都磨灭。雪点鸿泥痕欲断，香残佛火心犹爇。向西风、不语泪阑干，声呜咽。
满江红·挽高庭香丈
作者：改琦
朝代：清
体裁：词

铁骨冰须，渐消尽、人间热恼。分明是、残棋一劫，仙心难料。惨澹寒窗灯味苦，飘零长铗儿时少。听隔篱、相向哭西风，伤怀抱。书满架，閒来较。酒满瓮，愁来倒。但披裘危坐，闭门学道。百岁团圞能有几，一家福慧修难到。汲清泉、一盏荐梅花，惊山鸟。
玲珑四犯·书莲龛《十忆诗卷》后
作者：改琦
朝代：清
体裁：词

的的莲侬，算断送残阳，重觅秋影。露点烟妆，心苦一房珠孕。曾见叶小如钱，也荡漾、碧波无定。怪甚时、手揽华鬘，明灭镜奁脂晕。翠云斜飐银塘冷。泻空潭、晓风初静。红情绿意词人老，愁似藕丝难尽。谁料一杵疏钟，未卜三生同听。怅画帘索句，微雨过，新凉近。
瑞云浓·林屋
作者：改琦
朝代：清
体裁：词

洞天古地，幽探遥叩琼宇。窈窕芝房渺何许。钿函绿字，记甚时、赤鸟衔去。有客弄瑶笙，倚梅花那树。梦想寻真，休负了、烟霞伴侣。草没鞋痕露如雨。仙人旧馆，又飞遍、落英残絮。隔院松风，一铃自语。
瑞云浓·珠崖载酒邀游横山醉歌此曲
作者：改琦
朝代：清
体裁：词

画船约在，横云箫鼓催放。秋雪一篷打兰桨。红衣把钓，也不出、戴家新样。笑我似枫人，对青松屏障。载得黄花，早点上、羊灯相赏。两面琉璃月波荡。萧萧落叶，渐捲入、笛丝风飏。醉倚清歌，众山皆响。
生查子
作者：改琦
朝代：清
体裁：词

人韵澹如梅，夜气清于雪。梦绕冷香中，处处飞仙蝶。一径碎花阴，风飏湘裙褶。手理玉琴丝，弹向春山月。
生查子
作者：改琦
朝代：清
体裁：词

石气晓犹寒，松影秋逾翠。拂水弄冰丝，逸响蝉琴曳。步屧碧山来，岩际看云起。一鹤懒梳翎，飞入苍烟里。
生查子
作者：改琦
朝代：清
体裁：词

红蕤晓梦凉，苔格湘烟绿。侧帽是何人，小注沧桑录。会心十忆词，密字回环读。一样卷中人，可惜颜如玉。
生查子·《湖上寻诗图》师竹属题
作者：改琦
朝代：清
体裁：词

香月逐人来，茶梦清如许。何处觅鞋痕，九里松花雨。最忆断桥西，一鹤烟中语。我亦小勾留，拾得逋仙句。
生查子·夜集春帆斋中与蓉老话旧有怀湘人之作
作者：改琦
朝代：清
体裁：词

窗网缀珊红，屏画围湘绿。泄漏一分春，小凤钗头玉。石帚谱新词，金谷吹横竹。和酒咽梅花，雪梦今宵续。
生查子·角庵
作者：改琦
朝代：清
体裁：词

缥缈一峰青，三面松云绕。结个小团焦，花落无人扫。不见采芝还，欲往迷烟岛。仙露缀明珠，石上生瑶草。
生查子·长真居士偕游天龙庵啜茗
作者：改琦
朝代：清
体裁：词

僧语出林间，昼静涛声起。松顶拓僧窗，风飏茶烟翠。同有爱山情，沉坐山光里。一饮在山泉。梦也清如水。
百字令·阁夜
作者：改琦
朝代：清
体裁：词

一筝飞响，破长空夜碧，愁春偏醒。风露阑干衫影薄，凄绝背灯同凭。夕气生烟，云阴聚墨，远火摇寒晕。肩排山字，酒星高与肩并。莫怅晓寺钟残，旧欢已坠，单枕红蕤冷。但少閒缘寻竹柏，绿减年时诗鬓。细数花开，翻惊乌梦，树带茶声静。翠光浮动，数峰斜插松顶。
秋霁·题李长蘅《溪山秋意图》卷拟《蘋洲渔笛谱》体
作者：改琦
朝代：清
体裁：词

明净岚容，剪吴淞半水，冷枫萧瑟。波上烟痕，石边苔晕，平添几分秋色。溪藤翠滴。杜陵有句融残墨。谩自惜。诗鬓低垂，同作苦吟客。钟沉破寺，彴断孤村，转眼蘼芜，暗惊荒碧。剩壶中、悠悠岁月，松声竹韵散瑶席。一片白云仙梦隔。旧时篱落，知君笑插黄花，夕阳疏影，画中移屐。
罗敷媚·新柳
作者：改琦
朝代：清
体裁：词

一汀春霭眠芳树，莺也初飞。燕也初飞。剪出鹅黄万缕垂。可怜苏小门前路，烟瘦如丝。月瘦如丝。些子眉痕懒画伊。
翠楼吟·春闺
作者：改琦
朝代：清
体裁：词

艳雪飘灯，华星散蜡，烟蛾已逗眉晕。洞房春似水，洗不尽、珠尘金粉，眠鬟敧枕。怪燕语惺忪，梨云无定。红窗迥。晓寒笼袖，落梅风紧。小病。邻女难猜，抱一棱铜魄，几番潜听。篆成心里字，怕灰了、秦篝兰烬。香蘅簪鬓。引媚蝶飞来，竹栏同凭。春将暝。玉钩斜挂，拂墙花影。
菊花新·元日鹤壶看梅
作者：改琦
朝代：清
体裁：词

花放壶天同鹤寿。香并玉梅黄似柳。相映万年枝，妆点出、颂椒人瘦。寒檐松竹成三友。向东篱且浇春酒。看过上元灯，犹未是、落英时候。
菩萨蛮
作者：改琦
朝代：清
体裁：词

一丝残笛飞寒绿。离愁似水萦千曲。临别又依依。不如缓缓归。垂杨三两树。影也和伊住。夜静月生烟。一双人可怜。
菩萨蛮
作者：改琦
朝代：清
体裁：词

春人不把东风咒。祝他种出双红豆。绿鬓一枝斜。好簪红豆花。雨馀芳树底。收得相思子。夜夜梦江南。相思在枕函。
菩萨蛮
作者：改琦
朝代：清
体裁：词

残荷叶上跳珠碎。分明似打孤篷背。随意梦西湖。湖光渌一壶。荷风香气辣。罗帐灯初杀。放下墨花帘。玉钩新月纤。
菩萨蛮 其一 花朝
作者：改琦
朝代：清
体裁：词

晓寒如水莺如织。苔香软印沙棠屐。幡影小红阑。销魂似去年。春人开笑口。低祝花同寿。花语记分明。百花同日生。
菩萨蛮 其二 花朝
作者：改琦
朝代：清
体裁：词

去年今日人知否。不如且饮杯中酒。月底一枝箫。青春豆蔻梢。云漪池面绉。柳影新来瘦。风动护花幡。悄无人倚阑。
菩萨蛮·《月底修箫图》
作者：改琦
朝代：清
体裁：词

旧时月色凉于雪。满衫花影飞仙蝶。碧玉一枝箫。红阑十四桥。烟丝吹不断。翠袖风零乱。枨触竹西亭。销魂是此声。
菩萨蛮·其一
作者：改琦
朝代：清
体裁：词

檀衣素佩风飘麝。绿莎庭院行香也。缥缈步虚声。初翻璎珞经。一枝画眉笔。学写簪花格。玉女字兰修。幽居杜若洲。
菩萨蛮·其一
作者：改琦
朝代：清
体裁：词

酿花特地重开燕。为花替写春风面。一昔采蘼芜。春痕澹欲无。那知天上乐。鸾凤都漂泊。颦浅与颦深。春山月有阴。
菩萨蛮·其二
作者：改琦
朝代：清
体裁：词

一行炙暖瑶笙字。春窗月好眠还起。指冷袖轻笼。山茶映雪红。冰苔映双屐。半晌花留立。黛色点眉心。不知愁浅深。
菩萨蛮·其二
作者：改琦
朝代：清
体裁：词

扫花帚缚春人手。落红扫尽愁春瘦。难道不魂消。华灯壁上摇。杯邀旧时月。又醉花生日。谁与證前因。梨花和白云。
菩萨蛮·壶峰叔美约同访李长蘅故居风雪不果
作者：改琦
朝代：清
体裁：词

草庐卧听芭蕉雪。墙阴折竹声如铁。粉墨扫云烟。居然王辋川。名园愁未访。归棹春流响。小艇载梅花。花开人到家。
菩萨蛮·横泖舟中望九峰
作者：改琦
朝代：清
体裁：词

落帆一片溪云叠。烟霜销尽寒芜色。返照乞花场。波明雁影凉。青青峰九朵，夜泛诗人舸。渚暗漏灯痕。爬沙响荻根。
菩萨蛮·海棠
作者：改琦
朝代：清
体裁：词

苔墙抹角娇红滴。未秋先带伤心色。翠袖掩啼妆。禁他风露凉。柔枝低自颤。雨洗脂痕浅。斜照小庭幽。花开我欲愁。
菩萨蛮·闰上巳
作者：改琦
朝代：清
体裁：词

十千不惜频沽酒。又开笑口敲铜斗。月闰牡丹迟。鞓红绣几枝。兰亭贵初写。抵得春无价。一蝶上花茵。来寻旧酒痕。
虞美人
作者：改琦
朝代：清
体裁：词

明妆秀鬋红酥手。人似当时否。酒边佯醉意知无。笑问十年前事只模糊。云萍易散人难聚。且听潇潇雨。花深月黑莫还家。今夜落梅风起太寒些。
虞美人
作者：改琦
朝代：清
体裁：词

迷离不辨梅花色。片片梨云白。袖罗笼翠拓窗纱。试比去年人日略寒些。双烟细袅湘篝润。小篆心心印。瑶姬剪水作春灯。月影玲珑照澈玉壶冰。
虞美人·题莲巢《抚琴仕女图》
作者：改琦
朝代：清
体裁：词

湘弦谱出苍梧曲。云亸仙鬟绿。一声声写竹枝愁。袅袅西风飞响楚江秋。冰绡雾縠凉于雪。手舞天边月。露香庭院碧氤氲。淡墨花枝替画藕丝裙。
蝶恋花
作者：改琦
朝代：清
体裁：词

非雾非花留不住。习静窗栊，昔昔迷藏处。纱碧如烟笼翠羽。玉梅花底银筝语。潭水深深深几许。且唱潇潇，牵引云蘋聚。料尔匆匆摇橹去。也应倦听歌楼雨。
西子妆慢·耕石太史招饮湖楼，泛舟南屏访主云上人不值
作者：改琦
朝代：清
体裁：词

清入山心，绿搀柳意，荡漾水云无定。来寻宋嫂作鱼羹，小红楼、有人先凭。春酲未醒。挈同访、南屏诗境。剩冬花缀枝枝寒翠，僧窗俱静。天将暝。断塔颓阳，画出雷峰顶。落梅如雪糁空庭，替华光、背临疏影。松风半岭。渐吹冷、萧萧茶鼎。待诗成呈佛，残钟卧听。
踏莎行·小石洞
作者：改琦
朝代：清
体裁：词

石级高低，酒人醉醒。红藤扶梦寻萝径。雨馀一鸽步苔阴，笑他也住清凉境。触热登山，临深坐井。洒然沁入心脾冷。几时玉女洗头来，水中倒浸莲花影。
踏莎行·归云洞
作者：改琦
朝代：清
体裁：词

似水萦洄，因风舒卷。洞天遮黑翻经眼。无心冉冉出岩扉，吴根越角都行遍。素练横空，千丝擘茧。拖残雨脚随帆转。只留一朵伴僧归，轻阴移过斜阳院。
踏莎行·画梅寄文兰戏拈此句
作者：改琦
朝代：清
体裁：词

林下无人，香中有韵。抚弦半亸仙鬟影。斜阳红上合欢窗，倚窗听理飞鸿阵。铜井烟苍，石湖水嫩。醉眠一舸横塘近。梦寻芳屧采香行，拖云曳月来无定。
踏莎行·题石谷画诗意图便面小山属赋
作者：改琦
朝代：清
体裁：词

深树藏烟，幽泉带雨。峰阴浮动云光聚。苍苔没尽旧鞋痕，溪边野鹿衔花去。梵放空林，钟沉远渚。松间萧寺清如许。好山排闼送诗来，梦中拾得青莲句。
辘轳金井·翠峰寺
作者：改琦
朝代：清
体裁：词

夹舆空翠，喜松声、导入寺门幽径。薄日胧明，绘满庭藻荇。香林昼静。认老衲、古时禅定。雪窦横经，天衣折担，龙吟枯井。僧雏汲泉煮茗。拓僧窗看水，帆影端正。半岭风篁，问泠泠疏磬。澄波万顷。只一晌、雨昏烟暝。镜翳青铜，图开粉墨，佛楼閒凭。
酹江月·石湖
作者：改琦
朝代：清
体裁：词

玉虹横卧，放湖山、閒了春风词笔。花影吹笙无觅处，何况梅边吹笛。鹤涧烟消，马塍雨黯，枨触今犹昔。旧家亭馆，旧时鱼鸟相识。还念谱出新声，蛾眉愁绝，醉把阑干拍。万顷清光流皓月，飞下一双鸂鶒。西望群峰，飘然引去，淼淼澄波白。人间天上，不知今夕何夕。
酹江月·石湖
作者：改琦
朝代：清
体裁：词

玉虹横卧，放湖山、闲了春风词笔。花影吹笙无觅处，何况梅边吹笛。鹤涧烟消，马塍雨黯，枨触今犹昔。旧家亭馆，旧时鱼鸟相识。
还念谱出新声，蛾眉愁绝，醉把阑干拍。万顷清光流皓月，飞下一双㶉。西望群峰，飘然引去，淼淼澄波白。人间天上，不知今夕何夕！
醉公子·午日坐雨真适园听非石吹笛
作者：改琦
朝代：清
体裁：词

何处寻烟语。坐听松间雨。新茗碧螺春。旧书白练裙。酒半吹铜笛。阁外云如墨。醉插帽檐斜。一枝红蕙花。
醉太平
作者：改琦
朝代：清
体裁：词

烟丝雨丝。杨枝柳枝。镜中小小眉儿。吮纤毫画伊。苏堤白堤。花飞絮飞。人随萍叶东西。笑春归未归。
醉太平·松渎
作者：改琦
朝代：清
体裁：词

风声雨声。天高气清。松光十里深青。闪斜阳半明。峰围绣屏。苔铺翠裀。山家缚个茅亭。枕溪流卧听。
醉太平·燕园
作者：改琦
朝代：清
体裁：词

蕉阴雨残。松声夏寒。岫云一片初还。比鸥心更閒。杯邀古欢。风吹洒颜。浅樽休倩双鬟。对斜阳远山。
采桑子·舟中望惠山
作者：改琦
朝代：清
体裁：词

轻舟一叶随流去，明月徘徊。鸥鸟惊猜。二十年前照影来。微茫不辨烟中树，且拨新醅。莫放深杯。倒泻山光绿似苔。
金缕曲
作者：改琦
朝代：清
体裁：词

兀坐深深院。对此君、閒凭素几，年时曾见。一十五竿琅玕影，昔昔萧郎倚遍。看苍雪、纷纷吹满。数笔萧萧青藤画，扫霜缣、一片秋声远。观河皱，望衡面。摩挲倦眼烟云变。记分明、鸢肩火色，画图重展。百岁几何垂垂老，中有仙人旧馆。飐叶叶、风梢零乱。听到竹声清如许，向池头、抛掷閒箫管。长短句，写柔翰。
长相思·玉松堂坐雨
作者：改琦
朝代：清
体裁：词

风一更。雨一更。已惜无多鬓上青。僧窗忍再听。酒初醒。梦初醒。悟澈无生證夙生。兼之一磬清。
阿那曲
作者：改琦
朝代：清
体裁：词

素面洗妆妆阁里。倾脂河上倾脂水。藕丝衫子飏轻风，红玉浅斟犹未醉。
雨中
作者：改琦
朝代：清

金陵独客坐江城，况复鸠啼不断声。梦里家山今日到，春来风雨几时晴。湖头水涨平桥绿，溪上云来贴树行。寂寞未酬登览兴，扁舟回首若为情。
青玉案
作者：改琦
朝代：清
体裁：词

累侬也到销魂地。才领略、愁滋味。锦字安排他日寄。青溪小妹，青衣小婢，窥透相思意。熏衣只染幽兰气。问暮雨帘栊可容醉。略带风情娇语细。灯红如豆，夜凉似水，影比湘花媚。
青玉案·宣窑蟋蟀盆笋芗属赋
作者：改琦
朝代：清
体裁：词

凝花秘翠银钩镂。定捧出、宫娥手。蝉翼拓来钗股瘦。剔红质美，戗金制巧，不信人间有。新凉前殿虫兵斗。问进了、豳风否。钿盒瑶箱吟赏后。烟云过眼，秋声一片，又落君怀袖。
风入松·蒻云禅院
作者：改琦
朝代：清
体裁：词

好山阑醉蒻云深。幽鸟唤登临。半空紫翠烟霏散，荡鱼天、峦影浮沉。骑火茶分顾渚，乞花书仿来禽。岩扉习静昼眠琴。石磴古苔侵。谁知桑下经三宿，叹人间、驹隙光阴。陶写豪丝丛竹，消磨雨屐风襟。
风蝶令·为韵香赋黑蝶
作者：改琦
朝代：清
体裁：词

雾暗团香梦，烟昏扑翠棂。浓阴如幄罥飞翎。隔个皂罗屏影不分明。瘦沈曾传赋，小滕漫乞灵。寻常粉墨画难成。只许砚池花片赌轻盈。
风蝶令·题蕊枝女史书画册
作者：改琦
朝代：清
体裁：词

水绘搓酥手，江香没骨花。旧时池馆月西斜。曾照眉间新雁鬓边雅。蝉翼装残帖，罗纹折□钗。涪翁走笔似枯槎。同是飞鸿点雪渺天涯。
风蝶令·黑蝶
作者：改琦
朝代：清
体裁：词

薄日团团舞，香莎黯黯遮。滕王一笑侧乌纱。若个倚窗弄笔似涂鸦。捉搦花间住，谜藏梦里家。春阴如墨莫寻他。织向皂罗裙钗见些些。
黄金缕
作者：改琦
朝代：清
体裁：词

背倚罗屏灯影瘦。雨又潇潇，搀入铜壶漏。难熨吴娘眉叶绉。芳情酿得浓如酒。盼断人归归燕后。乱落梨花，最是愁时候。三起三眠人似柳。枕函不合安红豆。
黄金缕·雪夜宿旧雨轩闻琴
作者：改琦
朝代：清
体裁：词

一鹤梳翎松不语。古雪飞声，谱出荒寒趣。杳霭烟江沉雁橹。爬沙大蟹衔芦去。院宇愔愔堆乱絮。风飐春灯，茶梦清如许。才放玉梅三十树。仙书閒读花深处。
齐天乐
作者：改琦
朝代：清
体裁：词

双瞳剪取银河水，瑶光射人眉宇。珠半生芒，翠盘倒影，禁得凉宵风露。茫茫太古。问缺月谁修，漏天谁补。如此高寒，白榆谁种万千树。闻鸡曾与起舞。叹同游鹤市，扪虱人去仲翟。丝竹中年，溪山旧馆，零落晨星三五。凄然倦旅。更邻笛吹残，离愁如诉。搔首霜空，酒旗摇夜午。
齐天乐·塔铃
作者：改琦
朝代：清
体裁：词

泠泠细声从天堕，望中宝绳摇曳。九子声圆，千花轮转，影卧夕阳空地。香林暮倚。有放鸽閒心，护花深意。绮习难忘，佩环飞下碧霄里。僧寮留客结夏，话关山晓月，驮梦驴背。梵唱高提，潮音静答，烟语郎当遥递。枯禅定矣。正佛火初残，寺门斜闭。已断闻根，任他风过耳。
齐天乐·孙雪居太守背刻像拓本药房装成乞题
作者：改琦
朝代：清
体裁：词

衣文细镂蕉痕白，斲来骨清如许。岁月磨人，烟云过眼，洗出旧时眉宇。添毫貌取。想点笔阑东，万花飞舞。泪尽蟾蜍，一双鸲鹆与谁语。分明蝉翼澹拓，似元香太守，风韵犹古。山字肩撑，水纹面绉，长伴短檠吟苦。天龙护汝。问片石何年，破空而去。小像香熏，掀髯看著句。
齐天乐·松壶画《眠琴绿阴图》卷子为子木题
作者：改琦
朝代：清
体裁：词

竹光摇几冰丝绿，愔愔落花庭宇。匝地浓阴，筛空墨叶，清到一眠琴处。萧閒听雨。等啸树人来，碧壶凉聚。弦外泠然，乱泉飞过草楼去。拂床残响断续，好山都绕屋，苍翠如许。百衲栖烟，孤心抱月，挥手洞天鹤舞。悠悠太古。拟谱出松风，樵歌能和。梦访成连，懒云堆半坞。
齐天乐·鹰
作者：改琦
朝代：清
体裁：词

西风飒爽吹丛棘，平皋影抟秋霁。奔电惊回，截云忽断，一击鹏雏而起。烟霄万里。试竦翮须臾，雪毛飘坠。饥亦投人，锦鞲羞踏健儿臂。原头相逐走狗，伴五陵游侠，骢马联辔。倦羽初还，雄心未老，聊复毰毸春睡。宣和画里。对劲气英姿，子虔能绘。守帐然香，旋花看更细。
游云山寺
作者：敖兴南
朝代：清

不知山寺路，取道觅荆榛。幽菁鸟呼伴，空山云逐人。乱流飞涧脊，秋叶下岩唇。即此真蓬岛，何须更出尘。
铜雀台
作者：敖册贤
朝代：清

英雄割据定三分，怅望漳南剩暮云。一角河山输晋武，千秋心事托周文。荒台故伎犹思主，治世能臣转惜君。谁上西陵诵遗碣，可曾官署汉将军。
明月池
作者：敖启潜
朝代：清
体裁：五言绝句

尔雅台前月，流光到墨池。苔痕相映碧，犹忆注经时。
偕云间詹芝眉沈朗生及何徐二公由惠麓陟石门登九龙颠自二泉亭下
作者：敖巘
朝代：清

曲蹬旋危石，山椒得共扶。青螺开九面，白练带三吴。秋迥日沉谷，天低云满湖。惊人诗未就，谢朓合高呼。
升庵先生读书处
作者：敖巘
朝代：清

旧址高峣在，登堂见古人。两朝三大礼，万里一孤臣。其雨朝阳怨，言归岁暮身。经年离别泪，到此欲沾巾。
捣练子·冬夜
作者：敖巘
朝代：清

风淅沥，影徘徊，雪压檐花冷玉堆。半夜香消莲漏永，可怜寒瘦到疏梅。
洛社村中散步
作者：敖巘
朝代：清

路随松径转，人作暮春怜。水碧全依草，山青欲近天。长林疏雨后，古道断云边。策杖前溪往，归禽噪夕烟。
湖口
作者：敖巘
朝代：清

小孤山断大孤山，翠锁中流第一关。惆怅芙蓉江上客，天寒日暮不知还。
访友村居
作者：敖巘
朝代：清

远访幽人室，梅花屋几重。断桥春水港，古寺夕阳钟。霜锷十年剑，龙鳞百尺松。只缘任问字，暂启白云封。
诉衷情
作者：敖巘
朝代：清

微风不尽卷轻霞。一带水横斜。唤起秋情无绪。长篴落谁家。疏竹影，瘦蕉花。半窗纱。月来帘外，人在楼头，梦到天涯。
过石皮岭望太湖
作者：敖巘
朝代：清

芙蓉天际晓烟收，叶落村墟万树秋。过岭忽开湖水面，隔溪先见马山头。云藏古寺苍岩静，风撼芦洲碧浪浮。竟日追随趋步好，尘途空悔少年游。
阖闾城
作者：敖巘
朝代：清

废址荒堙客再过，东吴霸业竟如何。人烟夜白鱼虾市，碧草春深麋鹿坡。天外帆樯湖水阔，岸边砂碛戌楼多。谁怜静夜遥闻柝，明月芦花起棹歌。
显圣寺联
作者：散木老人
朝代：清
体裁：联

云门寺里，无剩言几个僧；石帆峰前，好风景一溪水。
丁丑榆关除夕同易堂敬亭和东坡粲字韵诗回首已三年矣追忆旧游因复和之并简易堂敬亭
作者：敦敏
朝代：清

一岁馀一宵，两年争夜半。回头三十一，空劳抚髀叹。忆昔锦城游，山海凭眺玩。倏忽已三年，浮云悲聚散。挑灯犹故岁，且与今年伴。儿女誇新妆，直欲坐待旦。具食喜山妻，颇解齐眉案。举杯还自倾，顾影颓然乱。信心无垢尘，持身尝涤盥。所惜负居诸，去去不可缓。遥望古奇人，意气虹霓贯。嗟余愧眉低，耻就书生懦。爆惊竹諠阗，起坐添兽炭。因思弹铗客，短檠对孤馆。西园守岁人，欢酌围炉暖。消息问春光，一枝梅初粲。
上元夜同人集子谦潇洒轩徵歌回忆丙子上元同秋园徐先生妹倩以宁饮潇洒轩迄今已五阅岁矣因感志事兼怀秋园以宁
作者：敦敏
朝代：清

记饮君家又上元，氍茵红烛管弦繁。江天水阔春无雁，衾枕寒深人闭门。到眼风光悲旧雨，入年花事忆青樽。珠灯九陌千家月，一曲琵琶漫自论。
东郊感怀
作者：敦敏
朝代：清

平原极目四围宽，篱栅村村夕照寒。童牧烧残荒草黑，斧樵声入野云乾。濯缨亭畔遗碑在，万柳塘前落叶残。欲吊旧游人迹杳，断冰流水咽危滩。
九日冒雨过敬亭夜宿话旧
作者：敦敏
朝代：清

登高愁负东园约，骑马何辞泥泞前。酒榼话残挑烛夜，竹廊风响对床眠。小窗雁冷三更雨，短菊秋荒一径烟。犹忆题诗鹤岭上，苔封藓蚀十三年。
九日同敬亭子谦登道院斗母阁
作者：敦敏
朝代：清

嶙峋危阁插天奇，望眼欣逢佳节时。烟树万家村落远，秋山一带翠痕披。龙山豪放参军酒，蓝水悲歌工部诗。莫向西风问萧瑟，黄花红叶正迷离。
九日和敬亭韵
作者：敦敏
朝代：清

不把茱萸兴自豪，青丝幸未带霜搔。题糕诗自惊飙馆，拄笏谁能识马曹？但得有钱堪纵饮，何须循俗强登高。西风秋老黄花健，一醉酕醄读楚骚。
九日过东皋吊问亭将军
作者：敦敏
朝代：清

亭皋临潞水，佳节倍凄清。木叶愁风力，芦花助雨声。荒台无客屐，空槛剩诗楹。遗韵思前代，词华愧后生。
书怀联句同敬亭用昌黎纳凉联句原韵
作者：敦敏
朝代：清
体裁：古风

蟪蛄无春秋，朝菌昧晦朔。淄渑辨浅深，泾渭分清浊。阿谁苦骥伏，何人奋鹏擢。痴情散楚云，迂泪洒华岳。激湍矫潺湲，砥柱立瀺灂。世味薄于纱，境遇冷如雹。对人畏巉岩，律身慕端悫。始菀讵知枯，端忧已兆乐。嗟哉彼燕雀，哑然笑鸾鷟。诗穷怜孟郊，酒狂忆徐邈。少小勤下帷，经史日盈握。世好鄙区区，自强奋卓卓。每喜宴宾朋，颇许荣头角。群儿不随奔，长老容置啄。对策御笔新，赐墨天息渥。缀文亦自奇，吟诗不须捉。涵覆荷乾坤，收登愧轮桷。风趠帆可驶，水清缨宜濯。祖鞭何寂寥，匣剑自卓荦。精金练莫邪，完玉秘太璞。颖无毛生椎，拙守农夫穱。崎岖似茧足，危险任累鷇。山海忆遨游，衣襟耻龌龊。关碛壮胸怀，风霜健砻斲。古塞少人烟，匹马横弓槊。猿猱乱秋吟，彪虎惊晓觉。归掩松菊关，羞对风尘皃。一枝觅新巢，三冬恋旧学。青云何谁登，坦路何自扑？雄飞翮未齐，雌伏足如鋜。闭门种野芹，抱瓮同茝药。我身■浮沉，我命岂蹇剥？众口聚嚣纷，蛾眉滋谣诼。好峰多嵚崎，幽岩自礐硞。疾行趋径迂，恶影举足数。射虎犹神驰，雕虫唯笔搦。纨裤侈轻肥，布衣甘素朴。文辞屏藻缋，古简费研搉。蕉案仍咿唔，鸡窗听嘤喔。弄泉岂流枕，爱山非石欶。联床忆夜雨，棣萼怜花幄。明珠加磨莹，荆璞须采琢。
书怀联句同敬亭用昌黎纳凉联句原韵
作者：敦敏
朝代：清

蟪蛄无春秋，朝菌昧晦朔。淄渑辨浅深，泾渭分清浊。阿谁苦骥伏，何人奋鹏擢。痴情散楚云，迂泪洒华岳。激湍矫潺湲，砥柱立瀺灂。世味薄于纱，境遇冷如雹。对人畏巉岩，律身慕端悫。始菀讵知枯？端忧已兆乐。嗟哉彼燕雀，哑然笑鸾鷟。诗穷怜孟郊，酒狂忆徐邈。少小勤下帷，经史日盈握。世好鄙区区，自强奋卓卓。每喜宴宾朋，颇许荣头角。群儿不随奔，长老容置啄。对策御笔新，赐墨天息渥。缀文亦自奇，吟诗不须捉。涵覆荷乾坤，收登愧轮桷。风趠帆可驶，水清缨宜濯。祖鞭何寂寥，匣剑自卓荦。精金练莫邪，完玉秘太璞。颖无毛生椎，拙守农夫穱。崎岖似茧足，危险任累鷇。山海忆遨游，衣襟耻龌龊。关碛壮胸怀，风霜健砻斲。古塞少人烟，匹马横弓槊。猿猱乱秋吟，彪虎惊晓觉。归掩松菊关，羞对风尘皃。一枝觅新巢，三冬恋旧学。青云何谁登？坦路何自扑？雄飞翮未齐，雌伏足如鋜。闭门种野芹，抱瓮同茝药。我身■浮沉，我命岂蹇剥？众口聚嚣纷，蛾眉滋谣诼。好峰多嵚崎，幽岩自礐硞。疾行趋径迂，恶影举足数。射虎犹神驰，雕虫唯茟搦。纨裤侈轻肥，布衣甘素朴。文辞屏藻缋，古简费研搉。蕉案仍咿唔，鸡窗听嘤喔。弄泉岂流枕，爱山非石欶。联床忆夜雨，棣萼怜花幄。明珠加磨瑩，荆璞须采琢。
二十六日得敬亭山中书并诗书此却寄
作者：敦敏
朝代：清

山中真七日，丘壑倍相思。历险韩公癖，惊人谢朓诗。探奇入村寺，引古问遗碑。惭我风尘客，山灵应笑痴。
二弟以南村与李秀才作泛水之戏有作依韵却寄
作者：敦敏
朝代：清

秋雨村村积水湄，竹罾木筏任君之。歌声小醉归渔晚，蝉噪西风落日时。一苇遥怜苏子兴，举觞恰有世昌随。东皋记否烟波远，孤艇横撑拂柳枝。
二弟病足诗以慰之
作者：敦敏
朝代：清

君不见乐天敝袍春晚天，摩挲病脚日阳前。又不见秦系五字偏师劲，往往裸足常终年。自古诗人多此疾，君今同病应相怜。犹不废我啸歌乐，尚能彳亍林泉边。朱门曳裾苦羁靮，长安健步多奔颠。慎勿轻信道人术，勃踤始悔酬诗篇。赠君一言应怡颜，到处驰驱不得意，不如闭门静坐无事即神仙。
二月十五日过松轩忽忆去岁亦此日同敬亭贻谋大川小集松轩用阮亭集中韵各赋七律一首转瞬一年矣因用杜句花枝欲动春风寒分韵余得花字
作者：敦敏
朝代：清

又过松堂索煮茶，依然此日醉君家。百年几度三春柳，两屐何堪双鬓华。旧雨不来窗外雁，东风无恙砌前花。更期明岁今朝约，竹径传杯兴倍赊。
二闸迟敬亭不至
作者：敦敏
朝代：清

临风一棹趁扁舟，芦岸村帘分外幽。满耳涛声流不尽，夕阳独立小桥头。
人日寄敬亭即次其村中韵
作者：敦敏
朝代：清

晴看柳影欲横斜，人日输君醉野花。泥饮连宵兼畏客，背人潜步到僧家。
以宁自松关载酒遗敬亭敬亭以诗见寄依韵奉酬并简以宁
作者：敦敏
朝代：清

喜峰峰矗高群山，俯瞰滦水流湲湲。我昔携酒万峰顶，辽东蓟北开心颜。古松亭上挥醉笔，题诗危踏挟飞峦。君今行役亦此地，暇日买醉烟霞间。朝日随驿路，夕月看烟鬟。馀兴忽念长安客，携赠梱载瓶罍还。绿樽倒夜光滟滟，青缸戛韵声珊珊。胡为公荣戏置我，涎流喉燥愁无援。君不见，渊明不逢江州使，篱边餐菊合掩关。
偶检箧笥得月山夜窗课数篇感赋二绝
作者：敦敏
朝代：清

败蠹凋残倍黯然，挑灯和泪读遗编。閒清书屋重回首，宿草寒烟十五年。半生铸砚志何坚，帷下芸窗忆共毡。手泽犹存徒老大，空劳青眼仲容贤。
偶检箧笥得月山夜窗课数篇感赋二绝·其一
作者：敦敏
朝代：清

败蠹凋残倍黯然，挑灯和泪读遗编。閒清书屋重回首，宿草寒烟十五年。
偶检箧笥得月山夜窗课数篇感赋二绝·其二
作者：敦敏
朝代：清

半生铸砚志何坚，帷下芸窗忆共毡。手泽犹存徒老大，空劳青眼仲容贤。
全敬亭示以南郊小雨诗偶忆旧游和韵三首
作者：敦敏
朝代：清

郊南一带雨痕斜，烟柳轻飏绿水涯。记得桥南沽酒路，村篱篱畔露桃花。云烟疑入辋川图，细雨斜风兴更殊。记得王园溪水外，踏泥手自摘菱菇。野溪新涨碧烟澄，蓑笠农家也学罾。记得柳堂春水阔，竹楼小雨话禅僧。
全敬亭示以南郊小雨诗偶忆旧游和韵三首·其一
作者：敦敏
朝代：清

郊南一带雨痕斜，烟柳轻飏绿水涯。记得桥南沽酒路，村篱篱畔露桃花。
全敬亭示以南郊小雨诗偶忆旧游和韵三首·其三
作者：敦敏
朝代：清

野溪新涨碧烟澄，蓑笠农家也学罾。记得柳堂春水阔，竹楼小雨话禅僧。
全敬亭示以南郊小雨诗偶忆旧游和韵三首·其二
作者：敦敏
朝代：清

云烟疑入辋川图，细雨斜风兴更殊。记得王园溪水外，踏泥手自摘菱菇。
全虚花十咏 其一 雨花
作者：敦敏
朝代：清

点滴天公费剪裁，丝丝舞态自低徊。洒空应有神鞭驭，散处疑从天女来。入夜霏微依画槛，落阶灿烂锁苍苔。经坛只说缤纷下，春色何如遍地开？
全虚花十咏 其七 剑花
作者：敦敏
朝代：清

深藏几许奋龙蛇，开匣光涵晕有花。月冷龙泉生艳雪，夜寒秋水耀霜华。白虹斑蚀如红雨，紫电锋芒绕赤霞。背倚灯前倍璀璨，壮心牛斗气横斜。
全虚花十咏 其三 冰花
作者：敦敏
朝代：清

结凌如缬自玲珑，一种花纹信化工。织萼无劳金帐里，清姿合贮玉壶中。应惭冷艳藏阴室，难把幽芳语夏虫。几叠棱层倍皎洁，不须点缀待春风。
全虚花十咏 其九 茗花
作者：敦敏
朝代：清

骤雨潇潇已沸汤，兰芽别自蔼清芳。地炉纸帐疏烟薄，活火寒泉飞雪香。几片绿云凝露润，一瓯碧玉喷珠光。茶经陆羽真能事，轻细相看入品尝。
全虚花十咏 其二 雪花
作者：敦敏
朝代：清

粉萼天然韵更凉，梁园合作赏花堂。缀残梨蕊春无迹，开遍琼枝冷不香。设宴宜从金谷酒，傍檐也学寿阳妆。霜威栗冽饶清质，不借东风逞艳芳。
全虚花十咏 其五 笔花
作者：敦敏
朝代：清

中书新判五花荣，异彩疑从腕底生。文士有椎皆烂熳，才人入梦倍峥嵘。霜毫寒带秋烟重，露颖光含春色明。棐几閒看更堪赏，砚池墨沈趁幽清。
全虚花十咏 其八 镜花
作者：敦敏
朝代：清

得意看花莫认真，是空是幻正难论。金光遥映春光好，鉴彩潜生缯彩繁。明月寒夜侵桂影，澄潭秋静印霞痕。相看悟向禅心净，色相无庸滞语言。
全虚花十咏 其六 灯花
作者：敦敏
朝代：清

金谷豪华夜宴开，颜烧绛蜡带春回。苞含小粟凝红蕊，焰冷疏烟绣绿苔。忽见飞蛾疑是蝶，忍教香骨化成灰。阿谁喜报张罗幕，烛影金莲上苑来。
全虚花十咏 其十 酒花
作者：敦敏
朝代：清

潋滟杯深几寸鳞，醉中误认武陵津。玉壶红浸仙葩艳，金斝光浮碧蕊新。但得樽前堪静赏，何须郊外觅閒春？韶华九十花如许，不及酴醾饮是真。
全虚花十咏 其四 浪花
作者：敦敏
朝代：清

望眼欣逢水面春，茫茫万顷白于银。晴烟潋滟幽纹细，香雾空濛碧色新。临水疑随渔父棹，凌波欲赋洛川神。莫言开落无根蒂，拟托青莲不染尘。
全虚花十咏·雨花
作者：敦敏
朝代：清

点滴天公费剪裁，丝丝舞态自低徊。洒空应有神鞭驭，散处疑从天女来。入夜霏微依画槛，落阶灿烂锁苍苔。经坛只说缤纷下，春色何如遍地开？粉萼天然韵更凉，梁园合作赏花堂。缀残梨蕊春无迹，开遍琼枝冷不香。设宴宜从金谷酒，傍檐也学寿阳妆。霜威栗冽饶清质，不借东风逞艳芳。结凌如缬自玲珑，一种花纹信化工。织萼无劳金帐里，清姿合贮玉壶中。应惭冷艳藏阴室，难把幽芳语夏虫。几叠棱层倍皎洁，不须点缀待春风。望眼欣逢水面春，茫茫万顷白于银。晴烟潋滟幽纹细，香雾空濛碧色新。临水疑随渔父棹，凌波欲赋洛川神。莫言开落无根蒂，拟托青莲不染尘。中书新判五花荣，异彩疑从腕底生。文士有椎皆烂熳，才人入梦倍峥嵘。霜毫寒带秋烟重，露颖光含春色明。棐几閒看更堪赏，砚池墨沈趁幽清。金谷豪华夜宴开，颜烧绛蜡带春回。苞含小粟凝红蕊，焰冷疏烟绣绿苔。忽见飞蛾疑是蝶，忍教香骨化成灰。阿谁喜报张罗幕，烛影金莲上苑来。深藏几许奋龙蛇，开匣光涵晕有花。月冷龙泉生艳雪，夜寒秋水耀霜华。白虹斑蚀如红雨，紫电锋芒绕赤霞。背倚灯前倍璀璨，壮心牛斗气横斜。得意看花莫认真，是空是幻正难论。金光遥映春光好，鉴彩潜生缯彩繁。明月寒夜侵桂影，澄潭秋静印霞痕。相看悟向禅心净，色相无庸滞语言。骤雨潇潇已沸汤，兰芽别自蔼清芳。地炉纸帐疏烟薄，活火寒泉飞雪香。几片绿云凝露润，一瓯碧玉喷珠光。茶经陆羽真能事，轻细相看入品尝。潋滟杯深几寸鳞，醉中误认武陵津。玉壶红浸仙葩艳，金斝光浮碧蕊新。但得樽前堪静赏，何须郊外觅閒春？韶华九十花如许，不及酴醾饮是真。